title: Byla T-151/11: 2014 m. liepos 11 d. Bendrojo Teismo sprendimas byloje Telefónica de España ir Telefónica Móviles España/Komisija (Valstybės pagalba — Visuomeninio transliavimo paslauga — Ispanijos skirta pagalba RTVE — Finansavimo schemos pakeitimas — Iš reklamos gaunamų pajamų pakeitimas naujais televizijos ir telekomunikacijų operatorių mokamais mokesčiais — Sprendimas, kuriuo pagalba pripažįstama suderinama su vidaus rinka ﾔ Procesinės teisės — Nauja pagalba — Esamos pagalbos schemos pakeitimas — Mokestinė priemonė, kuri yra pagalbos finansavimo būdas — Privalomo ryšio tarp mokesčio ir pagalbos egzistavimas — Pajamų iš mokesčio tiesioginė įtaka pagalbos dydžiui — Proporcingumas — Pareiga motyvuoti)

text:
               1.9.2014

               LT

               Europos Sąjungos oficialusis leidinys

               C 292/29

         2014 m. liepos 11 d. Bendrojo Teismo sprendimas byloje Telefónica de España ir Telefónica Móviles España/Komisija

   (Byla T-151/11) (1)

   ((Valstybės pagalba - Visuomeninio transliavimo paslauga - Ispanijos skirta pagalba RTVE - Finansavimo schemos pakeitimas - Iš reklamos gaunamų pajamų pakeitimas naujais televizijos ir telekomunikacijų operatorių mokamais mokesčiais - Sprendimas, kuriuo pagalba pripažįstama suderinama su vidaus rinka - Procesinės teisės - Nauja pagalba - Esamos pagalbos schemos pakeitimas - Mokestinė priemonė, kuri yra pagalbos finansavimo būdas - Privalomo ryšio tarp mokesčio ir pagalbos egzistavimas - Pajamų iš mokesčio tiesioginė įtaka pagalbos dydžiui - Proporcingumas - Pareiga motyvuoti))
   2014/C 292/34
   Proceso kalba: ispanų

      Šalys

      Ieškovės: Telefónica de España, SA (Madridas, Ispanija), Telefónica Móviles España, SA (Madridas), atstovaujamos advokatų F. González Díaz ir F. Salerno

      Atsakovė: Europos Komisija, atstovaujama G. Valero Jordana ir C. Urraca Caviedes

      Atsakovės pusėje į bylą įstojusios šalys: Ispanijos Karalystė, iš pradžių atstovaujama abogados del Estado M. Muñoz Pérez, vėliau S. Centeno Huerta ir N. Díaz Abad, vėliau N. Díaz Abad ir galiausiai M. Sampol Pucurull, Corporación de Radio y Televisión Española, SA (RTVE) (Madridas), atstovaujama advokatų A. Martínez Sánchez, A. Vázquez-Guillén Fernández de la Riva ir J. Rodríguez Ordóñez

      Dalykas

   Prašymas panaikinti 2010 m. liepos 20 d. Komisijos sprendimą 2011/1/ES dėl valstybės pagalbos schemos C 38/09 (ex NN 58/09), kurią Ispanija ketina taikyti Corporación de Radio y Televisión Española (RTVE) (OL L 1, 2011, p. 9).

      Rezoliucinė dalis

               1.

               Atmesti ieškinį.

               2.

                  Telefónica de España, SA ir Telefónica Móviles España, SA padengia savo bylinėjimosi išlaidas ir kartu padengia Europos Komisijos bei Corporación de Radio y Televisión Española, SA (RTVE) bylinėjimosi išlaidas.

               3.

               Ispanijos Karalystė padengia savo bylinėjimosi išlaidas.

      (1)  OL C 145, 2011 5 14.


title: Byla F-56/07 2007 m. birželio 11 d. pareikštas ieškinys byloje — Gerochristos prieš Parlamentą

text:
               4.8.2007

               LT

               Europos Sąjungos oficialusis leidinys

               C 183/44

         2007 m. birželio 11 d. pareikštas ieškinys byloje — Gerochristos prieš Parlamentą

   (Byla F-56/07)
   (2007/C 183/86)
   Proceso kalba: prancūzų
   Šalys

      Ieškovė: Ioannis Gerochristos (Briuselis, Belgija), atstovaujama advokato E. Boigelot

      Atsakovė: Europos Parlamentas
   Ieškovės reikalavimai

               —

               Panaikinti 2006 m. rugsėjo 26 d. Parlamento sprendimą priskirti ieškovą, išbandymo laikotarpiui paskirtą pareigūną, administratoriaus pareigų grupės AD 6 lygio 3 pakopai,

               —

               panaikinti vėlesnį Parlamento sprendimą atskaityti iš jo bazinio darbo užmokesčio 994,95 eurų ir įpareigoti Parlamentą grąžinti šią sumą kiek įmanoma greičiau po sprendimo dėl panaikinimo priėmimo,

               —

               priteisti iš atsakovo atlyginti patirtą neturtinę ir turtinę žalą bei pažeistą jo karjerą 25 000 eurų, kuri per procesą gali būti padidinta arba sumažinta,

               —

               priteisti iš atsakovės bylinėjimosi išlaidas.

         Ieškinio pagrindai ir pagrindiniai argumentai
   Ieškovas, atviro konkurso EPSO A/18/04 (1), apie kuri pranešimas buvo paskelbtas iki 2004 m. kovo 22 d. Tarybos reglamento Nr. 723/2004 (EB, Euratomas), iš dalies keičiančio Europos Bendrijų pareigūnų tarnybos nuostatus ir kitų Europos Bendrijų tarnautojų įdarbinimo sąlygas (2), įsigaliojimo, prieš jį įdarbinant AD 6 lygio pareigūnu dirbo AST 8 lygio laikinuoju tarnautoju.
   Grįsdamas savo ieškinį ieškovas remiasi, pirma, Europos Bendrijų pareigūnų tarnybos nuostatų (toliau — PTN) 25 straipsnio 2 dalyje numatytos pareigos motyvuoti pažeidimu, tiek, kiek administracija nenurodė priežasčių, kuriomis remiantis jis buvo priskirtas AD 6 lygiui ir buvo nuspręsta iš jo bazinio darbo užmokesčio atskaityti 994,95 eurų.
   Antra, ieškovas tvirtina, kad buvo pažeistas PTN 31 straipsnis, PTN XIII priedo 2 ir 8 straipsniai ir pranešimo apie konkursą nuostatos, bei pareiškia prieštaravimą dėl PTN XIII priedo 13 straipsnio 1 dalies teisėtumo.
   Trečia, ieškovas teigia, kad administracija pažeidė vienodo požiūrio ir nediskriminavimo principus, o būtent tiek, kiek jis buvo nubaustas lyginant su laikinaisiais tarnautojais ir pareigūnais, kuriems pagal PTN XIII priedo 5 straipsnio 2 ir 4 dalis ar pagal 2003 m. vasario 13 d. Parlamento biuro nuostatas buvo taikomas palankesnis priskyrimas lygiui.
   Ketvirta, ieškovas remiasi teisinio saugumo ir teisėtų lūkesčių pažeidimais tiek, kiek pranešimu apie konkursą buvo siekiama parengti A 7/A 6 lygio administratorių rezervo sąrašą.
   Penkta, ieškovas tvirtina, kad pažeisti gero administravimo ir atsižvelgimo į pareigūnų interesus principai.
   Galiausiai, ieškovas teigia, kad atskaičiusi minėtą sumą iš jo bazinio darbo užmokesčio administracija pažeidė PTN 85 straipsnį.

      (1)  OL C 96 A, 2004 4 21, p. 1.

      (2)  OL L 124, 2004 4 27, p. 1.


title: Byla C-350/12 P: 2014 m. liepos 3 d. Teisingumo Teismo (pirmoji kolegija) sprendimas byloje Europos Sąjungos Taryba/Sophie in’t Veld (Apeliacinis skundas — Galimybė susipažinti su institucijų dokumentais — Reglamentas (EB) Nr. 1049/2001 — 4 straipsnio 1 dalies a punkto trečia įtrauka, 2 dalies antra įtrauka ir 6 dalis — Tarybos teisės tarnybos išvada dėl tarptautiniam susitarimui sudaryti skirtų derybų pradėjimo — Teisės susipažinti išimtys — Su tarptautiniais santykiais susijusio viešojo intereso apsauga — Teisinių nuomonių apsauga — Sprendimas dėl dalinio atsisakymo leisti susipažinti)

text:
               1.9.2014

               LT

               Europos Sąjungos oficialusis leidinys

               C 292/3

         2014 m. liepos 3 d. Teisingumo Teismo (pirmoji kolegija) sprendimas byloje Europos Sąjungos Taryba/Sophie in’t Veld

   (Byla C-350/12 P) (1)

   ((Apeliacinis skundas - Galimybė susipažinti su institucijų dokumentais - Reglamentas (EB) Nr. 1049/2001 - 4 straipsnio 1 dalies a punkto trečia įtrauka, 2 dalies antra įtrauka ir 6 dalis - Tarybos teisės tarnybos išvada dėl tarptautiniam susitarimui sudaryti skirtų derybų pradėjimo - Teisės susipažinti išimtys - Su tarptautiniais santykiais susijusio viešojo intereso apsauga - Teisinių nuomonių apsauga - Sprendimas dėl dalinio atsisakymo leisti susipažinti))
   2014/C 292/03
   Proceso kalba: anglų

      Šalys

      Apeliantė: Europos Sąjungos Taryba, atstovaujama P. Berman, B. Driessen ir C. Fekete

      Kitos proceso šalys: Sophie in’t Veld, atstovaujama advocaten O. Brouwer, E. Raedts ir J. Blockx, Europos Komisija, atstovaujama B. Smulders ir P. Costa de Oliveira

      Sophie in’t Veld pusėje įstojusi į bylą šalis: Europos Parlamentas, atstovaujamas N. Lorenz ir N. Görlitz

      Rezoliucinė dalis

               1.

               Atmesti apeliacinį skundą.

               2.

               Priteisti iš Europos Sąjungos Tarybos bylinėjimosi išlaidas.

               3.

               Europos Komisija ir Europos Parlamentas padengia savo bylinėjimosi išlaidas.

      (1)  OL C 303, 2012 10 6.


title: Byla T-595/13: 2013 m. lapkričio 13 d. pareikštas ieškinys byloje BSH Bosch und Siemens Hausgeräte prieš VRDT — LG Electronics (compressor technology)

text:
               8.2.2014

               LT

               Europos Sąjungos oficialusis leidinys

               C 39/21

         2013 m. lapkričio 13 d. pareikštas ieškinys byloje BSH Bosch und Siemens Hausgeräte prieš VRDT — LG Electronics (compressor technology)

   (Byla T-595/13)
   2014/C 39/36
   Kalba, kuria surašytas ieškinys: vokiečių

      Šalys

      Ieškovė: BSH Bosch und Siemens Hausgeräte GmbH (Miunchenas, Vokietija), atstovaujama advokato S. Biagosch

      Atsakovė: Vidaus rinkos derinimo tarnyba (prekių ženklams ir pramoniniam dizainui)

      Kita procedūros Apeliacinėje taryboje šalis: LG Electronics, Inc. (Seulas, Korėja)

      Reikalavimai

   Ieškovė Bendrojo Teismo prašo:

               —

               Panaikinti 2013 m. rugsėjo 5 d. Vidaus rinkos derinimo tarnybos (prekių ženklams ir pramoniniam dizainui) (VRDT) pirmosios apeliacinės tarybos sprendimą (byla R 1176/2012-1),

               —

               priteisti iš VRDT jos pačios ir ieškovės patirtas bylinėjimosi išlaidas.

      Ieškinio pagrindai ir pagrindiniai argumentai

      Bendrijos prekių ženklo paraišką pateikęs asmuo: ieškovė

      Prašomas įregistruoti Bendrijos prekių ženklas: vaizdinis prekių ženklas „compressor technology“ 7, 9 ir 11 klasių prekėms — Bendrijos prekių ženklo paraiška Nr. 7 420 151

      Prekių ženklo ar žymens, kuriuo remtasi per protesto procedūrą, savininkas: LG Electronics, Inc.

      Prekių ženklas ar žymuo, kuriuo remiamasi: žodiniai prekių ženklai KOMPRESSOR PLUS ir KOMPRESSOR 7 ir 11 klasių prekėms

      Protestų skyriaus sprendimas: iš dalies patenkinti protestą

      Apeliacinės tarybos sprendimas: iš dalies atmesti apeliaciją

      Ieškinio pagrindai: Reglamento (EB) Nr. 207/2009 8 straipsnio 1 dalies a ir b punktų pažeidimas.


title: Byla T-133/13: 2015 m. sausio 22 d. Bendrojo Teismo sprendimas byloje Pro-Aqua International/VRDT – Rexair (WET DUST CAN’T FLY) (Bendrijos prekių ženklas — Registracijos pripažinimo negaliojančia procedūra — Žodinis Bendrijos prekių ženklas WET DUST CAN’T FLY — Absoliutus atmetimo pagrindas — Skiriamojo požymio nebuvimas — Reglamento (EB) Nr. 207/2009 7 straipsnio 1 dalies b ir c punktai)

text:
               9.3.2015

               LT

               Europos Sąjungos oficialusis leidinys

               C 81/16

         2015 m. sausio 22 d. Bendrojo Teismo sprendimas byloje Pro-Aqua International/VRDT – Rexair (WET DUST CAN’T FLY)

   (Byla T-133/13) (1)

   ((Bendrijos prekių ženklas - Registracijos pripažinimo negaliojančia procedūra - Žodinis Bendrijos prekių ženklas WET DUST CAN’T FLY - Absoliutus atmetimo pagrindas - Skiriamojo požymio nebuvimas - Reglamento (EB) Nr. 207/2009 7 straipsnio 1 dalies b ir c punktai))
   (2015/C 081/20)
   Proceso kalba: anglų

      Šalys

      Ieškovė: Pro-Aqua International GmbH (Ansbachas, Vokietija), atstovaujama advokato T. Raible

      Atsakovė: Vidaus rinkos derinimo tarnyba (prekių ženklams ir pramoniniam dizainui), atstovaujama M. Rajh ir J. Crespo Carrillo

      Kita procedūros VRDT Apeliacinėje taryboje šalis, įstojusi į bylą Bendrajame Teisme: Rexair LLC (Trojus, Mičiganas, Jungtinės Valstijos), atstovaujama advokato A. Bayer

      Dalykas

   Ieškinys dėl 2012 m. gruodžio 17 d. Vidaus rinkos derinimo tarnybos (VRDT) antrosios apeliacinės tarybos sprendimo R 211/2012-2, susijusio su registracijos pripažinimo negaliojančia procedūra tarp Pro-Aqua International GmbH ir Rexair LLC.

      Rezoliucinė dalis

               1.

               Atmesti ieškinį.

               2.

               Priteisti iš Pro-Aqua International GmbH bylinėjimosi išlaidas

      (1)  OL C 123, 2013 4 27.


title: Byla C-424/13: 2013 m. liepos 25 d. Bayerischer Verwaltungsgerichtshof (Vokietija) pateiktas prašymas priimti prejudicinį sprendimą byloje Zuchtvieh-Export GmbH prieš Stadt Kempten

text:
               16.11.2013

               LT

               Europos Sąjungos oficialusis leidinys

               C 336/6

         2013 m. liepos 25 d.Bayerischer Verwaltungsgerichtshof (Vokietija) pateiktas prašymas priimti prejudicinį sprendimą byloje Zuchtvieh-Export GmbH prieš Stadt Kempten

   (Byla C-424/13)
   2013/C 336/14
   Proceso kalba: vokiečių

      Prašymą priimti prejudicinį sprendimą pateikęs teismas

      Bayerischer Verwaltungsgerichtshof

      Šalys pagrindinėje byloje

      Pareiškėja: Zuchtvieh-Export GmbH

      Atsakovas: Stadt Kempten

      Prejudiciniai klausimai

               1)

               Ar Reglamento (EB) Nr. 1/2005 (1) 14 straipsnio 1 dalį reikia aiškinti taip, kad tada, kai ilgų kelionių metu vežami naminiai arklinių šeimos gyvūnai, naminiai galvijai, avys, ožkos ir kiaulės, ir išvykimo vieta yra vienoje iš Europos Sąjungos valstybių narių, o paskirties vieta — trečiojoje valstybėje, išvykimo vietos kompetentinga institucija gali organizatoriaus pateiktą kelionės žurnalą užantspauduoti pagal 14 straipsnio 1 dalies c punktą tik tada, kai kelionės žurnalas atitinka 14 straipsnio 1 dalies a punkto ii papunkčio reikalavimus per visą kelionę — nuo išvykimo iki paskirties vietos, taigi ir kelionės atkarpose, kurios visos yra už Europos Sąjungos teritorijos ribų?

               2)

               Ar Reglamento (EB) Nr. 1/2005 14 straipsnio 1 dalį reikia aiškinti taip, kad šioje nuostatoje nurodyta kompetentinga išvykimo vietos institucija pagal reglamento 14 straipsnio 1 dalies b punktą gali pareikalauti, kad vežimo organizatorius pakeistų planuojamą ilgą kelionę taip, kad ji atitiktų šio reglamento nuostatas visos kelionės nuo išvykimo iki paskirties vietos metu, net jei pavienės kelionės atkarpos yra išimtinai trečiųjų valstybių teritorijoje?

      (1)  2004 m. gruodžio 22 d. Tarybos reglamentas (EB) Nr. 1/2005 dėl gyvūnų apsaugos juos vežant ir atliekant susijusias operacijas ir iš dalies keičiantis Direktyvas 64/432/EEB ir 93/119/EB ir Reglamentą (EB) Nr. 1255/97 (OL L 3, 2005, p. 1).


title: Byla C-87/06 2007 m. lapkričio 28 d. Teisingumo Teismo pirmininko nutartis byloje ( Juzgado de lo Social no. 3 de Valladolid (Ispanija) prašymas priimti prejudicinį sprendimą) Vicente Pascual García prieš Confederación Hidrográfica del Duero

text:
               5.7.2008

               LT

               Europos Sąjungos oficialusis leidinys

               C 171/29

         2007 m. lapkričio 28 d. Teisingumo Teismo pirmininko nutartis byloje (Juzgado de lo Social no. 3 de Valladolid (Ispanija) prašymas priimti prejudicinį sprendimą) Vicente Pascual García prieš Confederación Hidrográfica del Duero

   (Byla C-87/06) (1)

   (2008/C 171/47)

      Proceso kalba: ispanų

   Teisingumo Teismo pirmininkas nutartimi nurodė išbraukti bylą iš registro.

      (1)  OL C 121, 2006 5 20.


title: Byla C-329/05 2007 m. sausio 25 d. Teisingumo Teismo (pirmoji kolegija) sprendimas ( Bundesfinanzhof (Vokietija) prašymas priimti prejudicinį sprendimą) Finanzamt Dinslaken prieš Gerold Meindl (Įsisteigimo laisvė — EB sutarties 52 straipsnis (po pakeitimo-EB 43 straipsnis) — Savarankiškai dirbantis asmuo — Pajamų mokestis — Sutuoktiniai, laikinai gyvenantys atskirai — Atsisakymas bendrai apmokestinti — Atskiros sutuoktinių gyvenamosios vietos — Sutuoktinio nerezidento prarastą darbo užmokestį kompensuojančios išmokos — Pajamos, kurios neapmokestinamos sutuoktinio gyvenamosios vietos valstybėje)

text:
               10.3.2007

               LT

               Europos Sąjungos oficialusis leidinys

               C 56/7

         2007 m. sausio 25 d. Teisingumo Teismo (pirmoji kolegija) sprendimas (Bundesfinanzhof (Vokietija) prašymas priimti prejudicinį sprendimą) Finanzamt Dinslaken prieš Gerold Meindl

   (Byla C-329/05) (1)

   (Įsisteigimo laisvė - EB sutarties 52 straipsnis (po pakeitimo-EB 43 straipsnis) - Savarankiškai dirbantis asmuo - Pajamų mokestis - Sutuoktiniai, laikinai gyvenantys atskirai - Atsisakymas bendrai apmokestinti - Atskiros sutuoktinių gyvenamosios vietos - Sutuoktinio nerezidento prarastą darbo užmokestį kompensuojančios išmokos - Pajamos, kurios neapmokestinamos sutuoktinio gyvenamosios vietos valstybėje)
   (2007/C 56/11)
   Proceso kalba: vokiečių
   Prašymą priimti prejudicinį sprendimą pateikęs teismas
   Bundesfinanzhof
   Šalys pagrindinėje byloje

      Ieškovė: Finanzamt Dinslaken

      Atsakovas: Gerold Meindl

      Į bylą įstojusi šalis: Christine Meindl-Berger
   Dalykas
   Prašymas priimti prejudicinį sprendimą — Bundesfinanzhof (Vokietija) — EB sutarties 43 straipsnio išaiškinimas — Nacionalinės teisės mokesčių aktai — Atsisakymas bendrai apmokestinti sutuoktinių pajamas dėl to, kad gyvenamojoje valstybėje narėje sutuoktinio gaunamos pajamos viršija tam tikras ribas, nors kitoje valstybėje narėje šios pajamos neapmokestinamos
   Rezoliucinė dalis
   Sutarties 52 straipsnis (po pakeitimo — EB 43 straipsnis) draudžia, kad mokesčių mokėtojo rezidento gyvenamosios vietos valstybė atsisakytų bendrai apmokestinti jo ir sutuoktinio, su kuriuo jis nėra išsiskyręs ir kuris gyvena kitoje valstybėje narėje, pajamas, motyvuojant tuo, kad šis sutuoktinis pastarojoje valstybėje narėje gauna daugiau nei 10 % namų ūkio pajamų ir daugiau nei 24 000 DEM, jeigu šioje kitoje valstybėje narėje šio sutuoktinio gautos pajamos neapmokestinamos pajamų mokesčiu.

      (1)  OL C 271, 2005 10 29.


title: Byla C-301/07: 2009 m. spalio 6 d. Teisingumo Teismo (antroji kolegija) sprendimas byloje ( Oberster Gerichtshof (Austrija) prašymas priimti prejudicinį sprendimą) PAGO International GmbH prieš Tirolmilch registrierte Genossenschaft mbH (Prekių ženklai — Reglamentas (EB) Nr. 40/94 — 9 straipsnio 1 dalies c punktas — Gerą vardą Bendrijoje turintis prekių ženklas — Geografinis gero vardo paplitimas)

text:
               30.1.2010

               LT

               Europos Sąjungos oficialusis leidinys

               C 24/3

         2009 m. spalio 6 d. Teisingumo Teismo (antroji kolegija) sprendimas byloje (Oberster Gerichtshof (Austrija) prašymas priimti prejudicinį sprendimą) PAGO International GmbH prieš Tirolmilch registrierte Genossenschaft mbH

   (Byla C-301/07) (1)

   (Prekių ženklai - Reglamentas (EB) Nr. 40/94 - 9 straipsnio 1 dalies c punktas - Gerą vardą Bendrijoje turintis prekių ženklas - Geografinis gero vardo paplitimas)
   2010/C 24/04
   Proceso kalba: vokiečių

      Prašymą priimti prejudicinį sprendimą pateikęs teismas

      Oberster Gerichtshof

      Šalys pagrindinėje byloje

      Ieškovė: PAGO International GmbH

      Atsakovė: Tirolmilch registrierte Genossenschaft mbH

      Dalykas

   Prašymas priimti prejudicinį sprendimą — Oberster Gerichtshof — 1993 m. gruodžio 20 d. Tarybos reglamento (EB) Nr. 40/94 dėl Bendrijos prekių ženklo (OL L 11, 1994, p. 1; 2004 m. specialusis leidimas lietuvių k., 17 sk., 1 t., p. 146) 9 straipsnio 1 dalies c punkto išaiškinimas — Gerą vardą Bendrijoje turinčio prekių ženklo savininko teisės — Tik vienoje valstybėje narėje gerą vardą turintis prekių ženklas — Prekių ženklo apsauga visoje Bendrijoje arba tik vienoje valstybėje narėje.

      Rezoliucinė dalis

   1993 m. gruodžio 20 d. Tarybos reglamento (EB) Nr. 40/94 dėl Bendrijos prekių ženklo 9 straipsnio 1 dalies c punktą reikia aiškinti taip, kad norint taikyti šioje nuostatoje numatytą apsaugą Bendrijos prekių ženklas turi būti žinomas didelei visuomenės, suinteresuotos šiuo prekių ženklu žymimomis prekėmis ar paslaugomis, daliai reikšmingoje Europos bendrijos teritorijos dalyje ir kad, atsižvelgiant į pagrindinės bylos aplinkybes, aptariamos valstybės narės teritorija gali būti laikoma sudarančia reikšmingą Bendrijos teritorijos dalį.

      (1)  OL C 223, 2007 9 22.


title: Byla T-359/07 P 2007 m. rugsėjo 19 d. Europos Bendrijų Komisijos pateiktas apeliacinis skundas dėl 2007 m. liepos 5 d. Tarnautojų teismo sprendimo byloje F-26/06 Bertolete ir kt. prieš Komisiją

text:
               24.11.2007

               LT

               Europos Sąjungos oficialusis leidinys

               C 283/31

         2007 m. rugsėjo 19 d. Europos Bendrijų Komisijos pateiktas apeliacinis skundas dėl 2007 m. liepos 5 d. Tarnautojų teismo sprendimo byloje F-26/06 Bertolete ir kt. prieš Komisiją

   (Byla T-359/07 P)
   (2007/C 283/57)
   Proceso kalba: prancūzų
   Šalys

      Apeliantė: Europos Bendrijų Komisija, atstovaujama D. Martin ir L. Lozano Palacios

      Kita proceso šalis: M. Bertolete (Wolowé-Saint-Lambert, Belgija), A. P. Cunha Correia (Koekelberg, Belgija), M. Lichteveld (Wavre, Belgija), M. Mozelsio (Enghien, Belgija), F. Orlando (Anderlecht, Belgija), F. Pendville (Etterbeek, Belgija), B. Simons (Bocholt, Belgija), D. Sneessens (Auderghem, Belgija), S. Voisin (Forest, Belgija)
   Apeliantės reikalavimai

               —

               Panaikinti 2007 m. liepos 5 d. Tarnautojų teismo sprendimą byloje F-26/06.

               —

               Grąžinti bylą Tarnautojų teismui.

               —

               Atidėti sprendimo dėl bylinėjimosi išlaidų priėmimą.

               —

               Nepatenkinus šių reikalavimų, panaikinti 2007 m. liepos 5 d. Tarnautojų teismo sprendimą byloje F-26/06 ir, pačiam išsprendžiant šią bylą, patenkinti atsakovės pirmojoje instancijoje pateiktus reikalavimus ir, todėl, atmesti ieškinį byloje F-26/06. Priteisti iš atsakovės apeliaciniame procese bylinėjimosi išlaidas.

         Apeliacinio skundo pagrindai ir pagrindiniai argumentai
   2007 m. liepos 5 d. Sprendimu byloje F-26/06 Bertolette ir kt. prieš Komisiją Tarnautojų teismas panaikino sprendimus, kuriais Komisija nustatė ieškovių pareigų grupę ir atlyginimo dydį jas paskiriant sutartininkėmis. Ieškovės, prieš tai dirbusios pagal darbo sutartis, sudarytas pagal Belgijos teisę, buvo įdarbintos vaikų darželio auklėtojomis po Kitų Europos Bendrijų tarnautojų įdarbinimo sąlygų pakeitimo.
   Pirmasis Komisijos nurodytas apeliacinį skundą pagrindžiantis pagrindas susijęs su teisės klaida tiek, kiek Tarnautojų teismas pažeidė vienodo požiūrio principą aiškinant taikytinas nuostatas, ypač dėl Komisijos naudotos sąvokos šeimos pašalpas priskiriant atlyginimui.
   Antrasis pagrindas susijęs su motyvavimo principo pažeidimu tiek, kiek Tarnautojų teismas nepasisakė dėl atlyginimo sąvokos.


title: Byla C-313/15: 2015 m. birželio 25 d. tribunal de commerce de Paris (Prancūzija) pateiktas prašymas priimti prejudicinį sprendimą byloje Eco-Emballages SA/Sphère France SAS, Schweitzer SAS, Carrefour Import SAS, Tissue France SCA, SCA Hygiène Products SAS, WEPA Troyes SAS, Industrie Cartarie Tronchetti SpA, Industrie Cartarie Tronchetti Ibérica, SL, Kimberly-Clark SAS, Gopack SAS, Delipapier, CMC France SARL, Paul Hartmann SA, Wepa Lille SAS, Industrie Cartarie Tronchetti France SAS, Melitta France SAS, Cofresco Frischhalteprodukte GmbH & Co. KG, Scamark SAS, Système U Centrale Nationale SAS

text:
               7.9.2015

               LT

               Europos Sąjungos oficialusis leidinys

               C 294/38

         2015 m. birželio 25 d.tribunal de commerce de Paris (Prancūzija) pateiktas prašymas priimti prejudicinį sprendimą byloje Eco-Emballages SA/Sphère France SAS, Schweitzer SAS, Carrefour Import SAS, Tissue France SCA, SCA Hygiène Products SAS, WEPA Troyes SAS, Industrie Cartarie Tronchetti SpA, Industrie Cartarie Tronchetti Ibérica, SL, Kimberly-Clark SAS, Gopack SAS, Delipapier, CMC France SARL, Paul Hartmann SA, Wepa Lille SAS, Industrie Cartarie Tronchetti France SAS, Melitta France SAS, Cofresco Frischhalteprodukte GmbH & Co. KG, Scamark SAS, Système U Centrale Nationale SAS

   (Byla C-313/15)
   (2015/C 294/49)
   Proceso kalba: prancūzų

      Prašymą priimti prejudicinį sprendimą pateikęs teismas

      Tribunal de commerce de Paris

      Šalys pagrindinėje byloje

      Ieškovė: Eco-Emballages SA

      Atsakovės: Sphère France SAS, Schweitzer SAS, Carrefour Import SAS, Tissue France SCA, SCA Hygiène Products SAS, WEPA Troyes SAS, Industrie Cartarie Tronchetti SpA, Industrie Cartarie Tronchetti Ibérica, SL, Kimberly-Clark SAS, Gopack SAS, Delipapier, CMC France SARL, Paul Hartmann SA, Wepa Lille SAS, Industrie Cartarie Tronchetti France SAS, Melitta France SAS, Cofresco Frischhalteprodukte GmbH & Co. KG, Scamark SAS, Système U Centrale Nationale SAS

      Prejudicinis klausimas

   Ar Direktyvos 94/62/EB (1), iš dalies pakeistos Direktyva 2004/12/EB, 3 straipsnyje apibrėžta sąvoka „pakuotė“ apima vartotojams parduodamas „tūteles“ (ritiniai, vamzdeliai, cilindrai), apvyniotas lanksčiais produktais, kaip antai popieriumi ar plastikine plėvele?

      (1)  2004 m. vasario 11 d. Europos Parlamento ir Tarybos direktyva 2004/12/EB, iš dalies keičianti Direktyvą 94/62/EB dėl pakuočių ir pakuočių atliekų (OL L 47, p. 26; 2004 m. specialusis leidimas lietuvių k., 13 sk., 34 t., p. 3).


title: Byla C-513/13 P: 2013 m. rugsėjo 25 d. Ispanijos Karalystės pateiktas apeliacinis skundas dėl 2013 m. liepos 11 d. Bendrojo Teismo (aštuntoji kolegija) priimto sprendimo byloje T-358/08 Ispanija prieš Komisiją

text:
               16.11.2013

               LT

               Europos Sąjungos oficialusis leidinys

               C 336/11

         2013 m. rugsėjo 25 d.Ispanijos Karalystės pateiktas apeliacinis skundas dėl 2013 m. liepos 11 d. Bendrojo Teismo (aštuntoji kolegija) priimto sprendimo byloje T-358/08 Ispanija prieš Komisiją

   (Byla C-513/13 P)
   2013/C 336/24
   Proceso kalba: ispanų

      Šalys

      Apeliantė: Ispanijos Karalystė, atstovaujama A. Rubio González

      Kita proceso šalis: Europos Komisija

      Apeliantės reikalavimai

               —

               Patenkinti šį apeliacinį skundą ir panaikinti 2013 m. liepos 11 d. Bendrojo Teismo sprendimą byloje T-358/08, Ispanijos Karalystė prieš Europos Komisiją;

               —

               pripažinti negaliojančiu 2008 m. birželio 25 d. Komisijos sprendimą C(2008) 3249 dėl paramos, iš Sanglaudos fondo suteiktos Ispanijos Karalystei projektui Nr. 96/11/61/018 „Saragosos asenizacija“1996 m. liepos 26 d. Komisijos sprendimu C(96) 2095, sumažinimo.

               —

               priteisti iš atsakovės bylinėjimosi išlaidas.

      Apeliacinio skundo pagrindai ir pagrindiniai argumentai

               1)

                     Teisės klaida, susijusi su 1994 m. gegužės 16 d. Tarybos reglamento (EB) Nr. 1164/94, įsteigiančio Sanglaudos fondą

                   (1),
                     II priedo H straipsnio 2 dalyje nurodyto laikotarpio poveikiu.
                   Pasibaigus nurodytam laikotarpiui Komisija nebegali priimti jokios finansinio koregavimo priemonės, todėl privalo atlikti mokėjimą, taigi taikyta korekcija yra neteisėta.

               2)

                     Teisės klaida, susijusi su „darbo“ sąvoka, teigiant, kad visas tinklas yra vienas darbas, kaip jis suprantamas pagal 1993 m. birželio 14 d. Tarybos direktyvos 93/37/EEB dėl viešojo darbų pirkimo sutarčių sudarymo tvarkos derinimo

                   (2)

                     1 straipsnio c punktą
                  . Skundžiamu sprendimu nukrypstama nuo 2000 m. spalio 5 d. sprendime Komisija prieš Prancūziją (C-16/98, Rink. p. I-8315) įtvirtintos praktikos, nes neatsižvelgta į visų darbų ir jų tarpusavio sąsajos geografinio tęstinumo būtinybę, t. y. sujungimo būtinybę siekiant užtikrinti paslaugos teikimą.

      (1)  OL L 130, p. 1; 2004 m. specialusis leidimas lietuvių k., 14 sk., 1 t., p. 9.

      (2)  OL L 199, p. 54; 2004 m. specialusis leidimas lietuvių k., 6 sk., 2 t., p. 163.


title: Byla T-671/15 R: 2015 m. gruodžio 4 d. Bendrojo Teismo pirmininko nutartis byloje E-Control/ACER (Laikinųjų apsaugos priemonių taikymas — Nuomonė dėl nacionalinių reguliavimo institucijų sprendimų, kuriais patvirtinami tarpvalstybinio elektros energijos perdavimo pajėgumų paskirstymo metodai — Prašymas sustabdyti vykdymą — Formalių reikalavimų nesilaikymas — Nepriimtinumas)

text:
               8.2.2016

               LT

               Europos Sąjungos oficialusis leidinys

               C 48/51

         2015 m. gruodžio 4 d. Bendrojo Teismo pirmininko nutartis byloje E-Control/ACER

   (Byla T-671/15 R)
   ((Laikinųjų apsaugos priemonių taikymas - Nuomonė dėl nacionalinių reguliavimo institucijų sprendimų, kuriais patvirtinami tarpvalstybinio elektros energijos perdavimo pajėgumų paskirstymo metodai - Prašymas sustabdyti vykdymą - Formalių reikalavimų nesilaikymas - Nepriimtinumas))
   (2016/C 048/59)
   Proceso kalba: anglų

      Šalys

      Ieškovė: Energie Control Austria für die Regulierung der Elektrizitäts und Erdgaswirtschaft (E-Control) (Viena, Austrija), atstovaujama advokato F. Schuhmacher

      Atsakovė: Energetikos reguliavimo institucijų bendradarbiavimo agentūra (ACER)

      Dalykas

   Prašymas sustabdyti 2015 m. rugsėjo 23 d. Energetikos reguliavimo institucijų bendradarbiavimo agentūros nuomonės Nr. 09/2015 dėl nacionalinių reguliavimo institucijų sprendimų, kuriais patvirtinami tarpvalstybinio perdavimo Centrinėje ir Rytų Europoje pajėgumų paskirstymo metodai, suderinamumo su 2009 m. liepos 13 d. Europos Parlamento ir Tarybos reglamentu (EB) Nr. 714/2009 dėl prieigos prie tarpvalstybinių elektros energijos mainų tinklo sąlygų, panaikinančiu Reglamentą (EB) Nr. 1228/2003 (OL L 15, 2009, p. 15), ir šio reglamento I priede pateiktomis gairėmis dėl turimų nacionalinių sistemų sujungimo perdavimo pajėgumų valdymo ir paskirstymo, vykdymą.

      Rezoliucinė dalis

               1.

               Atmesti prašymą dėl laikinųjų apsaugos priemonių taikymo.

               2.

               Atidėti klausimo dėl bylinėjimosi išlaidų nagrinėjimą.


title: Byla T-585/15: 2016 m. birželio 8 d. Bendrojo Teismo sprendimas byloje Monster Energy/EUIPO (GREEN BEANS) (Europos Sąjungos prekių ženklas — Žodinio Europos Sąjungos prekių ženklo GREEN BEANS registracijos paraiška — „Restitutio in integrum“ prašymas — Termino pateikti ieškinį Bendrajam Teismui nesilaikymas)

text:
               25.7.2016

               LT

               Europos Sąjungos oficialusis leidinys

               C 270/43

         2016 m. birželio 8 d. Bendrojo Teismo sprendimas byloje Monster Energy/EUIPO (GREEN BEANS)

   (Byla T-585/15) (1)

   ((Europos Sąjungos prekių ženklas - Žodinio Europos Sąjungos prekių ženklo GREEN BEANS registracijos paraiška - „Restitutio in integrum“ prašymas - Termino pateikti ieškinį Bendrajam Teismui nesilaikymas))
   (2016/C 270/48)
   Proceso kalba: anglų

      Šalys

      Ieškovė: Monster Energy Company (Korona, Kalifornija, Jungtinės Valstijos), P. Brownlow

      Atsakovė: Europos Sąjungos intelektinės nuosavybės tarnyba, atstovaujama D. Gája

      Dalykas

   Ieškinys dėl 2015 m. liepos 22 d. EUIPO antrosios apeliacinės tarybos sprendimo (byla R 3002/2014-2), susijusio su paraiška įregistruoti žodinį prekių ženklą GREEN BEANS kaip Europos Sąjungos prekių ženklą.

      Rezoliucinė dalis

               1.

               Atmesti ieškinį.

               2.

               Priteisti iš Monster Energy Company bylinėjimosi išlaidas.

      (1)  OL C 406, 2015 12 7.


title: Byla C-364/11: 2012 m. gruodžio 19 d. Teisingumo Teismo (didžioji kolegija) sprendimas byloje (Fővárosi Bíróság (Vengrija) prašymas priimti prejudicinį sprendimą) Mostafa Abed El Karem El Kott, Chadi Amin A Radi, Hazem Kamel Ismail prieš Bevándorlási és Állampolgársági Hivatal (Direktyva 2004/83/EB — Būtiniausi pabėgėlių statuso ar papildomos apsaugos statuso suteikimo standartai — Iš Palestinos kilę asmenys be pilietybės, faktiškai naudojęsi Jungtinių Tautų paramos ir darbo agentūros Palestinos pabėgėliams Artimuosiuose Rytuose (UNRWA) pagalba — Šių asmenų be pilietybės teisė į pabėgėlio statuso pripažinimą pagal Direktyvos 2004/83 12 straipsnio 1 dalies a punkto antrą sakinį — Taikymo sąlygos — Minėtos UNRWA pagalbos nutrūkimas „dėl bet kokios priežasties“ — Įrodymai — Pasekmės pabėgėlio statusą siekiantiems gauti suinteresuotiesiems asmenims — Teisė į galimybę „ipso facto pasinaudoti šios direktyvos teikiamomis lengvatomis“ — „Pabėgėlio“ , kaip tai suprantama pagal tos pačios direktyvos 2 straipsnio c punktą, statuso automatiškas pripažinimas ir pabėgėlio statuso suteikimas pagal šios direktyvos 13 straipsnį)

text:
               16.2.2013

               LT

               Europos Sąjungos oficialusis leidinys

               C 46/8

         2012 m. gruodžio 19 d. Teisingumo Teismo (didžioji kolegija) sprendimas byloje (Fővárosi Bíróság (Vengrija) prašymas priimti prejudicinį sprendimą) Mostafa Abed El Karem El Kott, Chadi Amin A Radi, Hazem Kamel Ismail prieš Bevándorlási és Állampolgársági Hivatal

   (Byla C-364/11) (1)

   (Direktyva 2004/83/EB - Būtiniausi pabėgėlių statuso ar papildomos apsaugos statuso suteikimo standartai - Iš Palestinos kilę asmenys be pilietybės, faktiškai naudojęsi Jungtinių Tautų paramos ir darbo agentūros Palestinos pabėgėliams Artimuosiuose Rytuose (UNRWA) pagalba - Šių asmenų be pilietybės teisė į pabėgėlio statuso pripažinimą pagal Direktyvos 2004/83 12 straipsnio 1 dalies a punkto antrą sakinį - Taikymo sąlygos - Minėtos UNRWA pagalbos nutrūkimas „dėl bet kokios priežasties“ - Įrodymai - Pasekmės pabėgėlio statusą siekiantiems gauti suinteresuotiesiems asmenims - Teisė į galimybę „ipso facto pasinaudoti šios direktyvos teikiamomis lengvatomis“ - „Pabėgėlio“, kaip tai suprantama pagal tos pačios direktyvos 2 straipsnio c punktą, statuso automatiškas pripažinimas ir pabėgėlio statuso suteikimas pagal šios direktyvos 13 straipsnį)
   2013/C 46/14
   Proceso kalba: vengrų

      Prašymą priimti prejudicinį sprendimą pateikęs teismas

      Fővárosi Bíróság

      Šalys pagrindinėje byloje

      Ieškovai: Mostafa Abed El Karem El Kott, Chadi Amin A Radi, Hazem Kamel Ismail

      Atsakovė: Bevándorlási és Állampolgársági Hivatal

      dalyvaujant: ENSZ Menekültügyi Főbiztossága

      Dalykas

   Prašymas priimti prejudicinį sprendimą — Fovárosi Bíróság — 2004 m. balandžio 29 d. Tarybos direktyvos 2004/83/EB dėl trečiųjų šalių piliečių ar asmenų be pilietybės priskyrimo pabėgėliams ar asmenims, kuriems reikalinga tarptautinė apsauga, jų statuso ir suteikiamos apsaugos pobūdžio būtiniausių standartų (OL L 304; 2004 m. specialusis leidimas lietuvių k., 19 sk., 7 t., p. 96) 12 straipsnio 1 dalies a punkto aiškinimas — Iš Palestinos kilęs asmuo be pilietybės, naudojęsi Jungtinių Tautų paramos ir darbo agentūros Palestinos pabėgėliams Artimuosiuose Rytuose (UNRWA) teikiama apsauga — Šio asmens be pilietybės teisė, ipso facto, remtis Direktyva 2004/83/EB nutrūkus šios agentūros užtikrinamai apsaugai — Sąlygos, kurioms esant galima laikyti, kad apsauga nutrūko — Sąvoka „pasinaudoti šios direktyvos teikiamomis lengvatomis“

      Rezoliucinė dalis

               1.

               2004 m. balandžio 29 d. Tarybos direktyvos 2004/83/EB dėl trečiųjų šalių piliečių ar asmenų be pilietybės priskyrimo pabėgėliams ar asmenims, kuriems reikalinga tarptautinė apsauga, jų statuso ir suteikiamos apsaugos pobūdžio būtiniausių standartų 12 straipsnio 1 dalies a punkto antrą sakinį reikia aiškinti taip, kad Jungtinių Tautų organo ar agentūros, išskyrus Jungtinių Tautų vyriausiąjį komisarą pabėgėlių reikalams (VKPR), apsaugos ar pagalbos nutrūkimas „dėl bet kokios priežasties“ apima ir asmens, kuris, faktiškai naudojęsis tokia apsauga ar pagalba, ja nebesinaudoja dėl priežasties, kurios pats negali kontroliuoti ir kuri nepriklauso nuo jo valios, situaciją. Valstybės narės, kuriai tenka nagrinėti šio asmens pateiktą prašymą suteikti prieglobstį, kompetentingos institucijos, remdamosi individualiu prašymo vertinimu, turi patikrinti, ar šis asmuo buvo privestas išvykti iš tokio organo ar agentūros veiklos teritorijos, o taip yra tuo atveju, kai asmuo jaučiasi labai nesaugus ir atitinkamas organas arba agentūra negali šioje teritorijoje užtikrinti jo gyvenimo sąlygų, kurios atitiktų šiam organui ar agentūrai tenkančią misiją.

               2.

               Direktyvos 2004/83 12 straipsnio 1 dalies a punkto antrą sakinį reikia aiškinti taip, kad kai valstybės narės, kuriai tenka nagrinėti prašymą suteikti prieglobstį, kompetentingos institucijos nustato, kad prašytojo atveju tenkinama su Jungtinių Tautų paramos ir darbo agentūros Palestinos pabėgėliams Artimuosiuose Rytuose (UNRWA)] apsaugos ar pagalbos nutrūkimu susijusi sąlyga, galimybė ipso facto„pasinaudoti šia direktyva teikiamomis lengvatomis“ reiškia, kad minėta valstybė narė privalo pripažinti pabėgėlio, kaip tai suprantama pagal minėtos direktyvos 2 straipsnio c punktą, statusą ir jį tokiam prašytojui suteikti automatiškai su sąlyga, kad jis nepatenka į minėto 12 straipsnio 1 dalies b punkto arba 2 ir 3 dalių taikymo sritį.

      (1)  OL C 347, 2011 11 26.


title: Byla C-159/06  2006 m. kovo 21 d.  pareikštas ieškinys byloje  Europos Bendrijų Komisija prieš Suomijos Respubliką

text:
               3.6.2006

               LT

               Europos Sąjungos oficialusis leidinys

               C 131/33

         2006 m. kovo 21 d. pareikštas ieškinys byloje Europos Bendrijų Komisija prieš Suomijos Respubliką

   (Byla C-159/06)
   (2006/C 131/62)
   Proceso kalba: švedų
   Šalys

      Ieškovė: Europos Bendrijų Komisija, atstovaujama M. Konstantinidis ir K. Nyberg

      Atsakovė: Suomijos Respublika
   Ieškovės reikalavimai

               —

               Pripažinti, kad dėl Åland autonominės provincijos nepriėmusi 2001 m. birželio 27 d. Europos Parlamento ir Tarybos direktyvą 2001/42/EB dėl tam tikrų planų ir programų pasekmių aplinkai vertinimo (1), įgyvendinančių įstatymų ir kitų teisės aktų ir bet kuriuo atveju nepateikuis jų Komisijai, Suomijos Respublika neįvykdė įsipareigojimų pagal šią direktyvą;

               —

               Priteisti iš Suomijos Respublikos bylinėjimosi išlaidas.

         Ieškinio pagrindai ir pagrindiniai argumentai
   Terminas perkelti direktyvą baigėsi 2004 m. liepos 21 dieną.

      (1)  OL L 197, p. 30


title: Byla T-161/04: Gregorio Valero Jordana ieškinys 2004 m. balandžio 26 d. pareikštas Europos Bendrijų Komisijai

text:
               26.6.2004

               LT

               Europos Sąjungos oficialusis leidinys

               C 168/12

         Gregorio Valero Jordana ieškinys 2004 m. balandžio 26 d. pareikštas Europos Bendrijų Komisijai
   (Byla T-161/04)
   (2004/C 168/24)
   Bylos kalba: ispanų
   2004 m. balandžio 26 d. Europos Bendrijų Pirmosios instancijos teisme buvo pareikštas Gregorio Valero Jordana, gyvenančio Briuselyje, atstovaujamo advokato Massimo Merola, ieškinys Europos Bendrijų Komisijai.
   Pareiškėjas Pirmosios instancijos teismo prašo:

               —

               panaikinti 2004 m. vasario 10 d. Europos Bendrijų Komisijos sprendimą, kuriuo ji atsisakė pareiškėjui leisti susipažinti su bendro konkurso A7/A6 COM/A/637 rezervo sąrašu ir individualiais sprendimais dėl pareigūnų paskyrimo į A6 lygį nuo 1995 m. spalio 5 d.;

               —

               priteisti iš Europos Bendrijų Komisijos bylinėjimosi išlaidas.

         Teisiniai pagrindai ir pagrindiniai argumentai
   Šioje byloje pareiškėjas ginčija atsakovo sprendimą, kuriuo Europos Bendrijų Komisija atsisakė pareiškėjui leisti susipažinti su bendro konkurso A7/A6 COM/A/637 rezervo sąrašu ir individualiais sprendimais dėl pareigūnų paskyrimo į A6 lygį nuo 1995 m. spalio 5 d.
   Savo reikalavimus pareiškėjas grindžia, pirma, tuo, kad neteisingai buvo remtasi 2001 m. gegužės 30 d. Europos Parlamento ir Tarybos reglamento (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais (1) 4 straipsnio 1 dalies b punkte numatyta išimtimi. Ši išimtis numato individo privatumo ir neliečiamumo apsaugą, ypač pagal asmens duomenų apsaugą reglamentuojančius Bendrijos teisės aktus. Pareiškėjas tvirtina, kad susipažinimas su prašomais dokumentais šiuo atveju nepažeidžia juose minimų asmenų privatumo, nes viešojo tarnautojo statusas nepriskiriamas privataus gyvenimo sričiai.
   Be to, kadangi individualūs sprendimai dėl EB pareigūnų paskyrimo yra vieši, yra pažeistas 2000 m. gruodžio 18 d. Europos Parlamento ir Tarybos reglamento (EB) Nr. 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo (2) 5 straipsnio b punktas.
   Pareiškėjas taip pat nurodo pareigos motyvuoti ir gero administravimo principo pažeidimą.

      (1)  OL L 145, 2001 5 31, p. 43.

      (2)  OL L 8, 2001 1 12, p. 1.


title: Byla T-275/16: 2016 m. gegužės 27 d. pareikštas ieškinys byloje Mubarak ir kt./Taryba

text:
               25.7.2016

               LT

               Europos Sąjungos oficialusis leidinys

               C 270/57

         2016 m. gegužės 27 d. pareikštas ieškinys byloje Mubarak ir kt./Taryba

   (Byla T-275/16)
   (2016/C 270/64)
   Proceso kalba: anglų

      Šalys

      Ieškovai: Gamal Mohamed Hosni Elsayed Mubarak (Kairas, Egiptas), Alaa Mohamed Hosni Elsayed Mubarak (Kairas), Heidy Mahmoud Magdy Hussein Rasekh (Kairas), Khadiga Mahmoud El Gammal (Kairas), atstovaujami baristerių B. Kennelly ir J. Pobjoy ir solisitorių G. Martin ir M. Rushton

      Atsakovė: Europos Sąjungos Taryba

      Reikalavimai

   Ieškovai Bendrojo Teismo prašo:

               —

               panaikinti 2016 m. kovo 18 d. Tarybos sprendimą (BUSP) 2016/411, kuriuo iš dalies keičiamas Sprendimas 2011/172/BUSP dėl ribojamųjų priemonių, taikytinų tam tikriems asmenims, subjektams ir organizacijoms atsižvelgiant į padėtį Egipte (OL L 74, 2016, p. 40), kiek jis susijęs su ieškovais,

               —

               pripažinti, kad 2011 m. kovo 21 d. Tarybos sprendimo 2011/172/BUSP dėl ribojamųjų priemonių, taikytinų tam tikriems asmenims, subjektams ir organizacijoms atsižvelgiant į padėtį Egipte (OL L 76, 2011, p. 63), 1 straipsnio 1 dalis ir 2011 m. kovo 21 d. Tarybos reglamento (ES) Nr. 270/2011 dėl ribojamųjų priemonių, taikytinų tam tikriems asmenims, subjektams ir organizacijoms, atsižvelgiant į padėtį Egipte (OL L 76, 2011, p. 4) 2 straipsnio 1 dalis netaikytinos ieškovams, todėl panaikinti Sprendimą (BUSP) 2016/411, kiek jis susijęs su ieškovais,

               —

               priteisti iš Tarybos ieškovų patirtas bylinėjimosi išlaidas.

      Ieškinio pagrindai ir pagrindiniai argumentai

   Grįsdami ieškinį ieškovai remiasi šešiais pagrindais.

               1.

               Pirmasis ieškinio pagrindas siejamas su tuo, kad Taryba nenurodė tinkamo teisinio pagrindo Sprendimo 2011/172/BUSP (toliau – sprendimas) 1 straipsnio 1 daliai ir Reglamento (ES) Nr. 270/2011 (toliau – reglamentas) 2 straipsnio 1 daliai. Nėra įrodymų, kad Taryba peržiūrėjo sprendimo 1 straipsnio 1 dalies teisinį pagrindą priimdama Sprendimą (BUSP) 2016/411 (toliau – ginčijamas sprendimas), neatsižvelgdama į aiškią prievolę tai daryti pagal sprendimo 5 straipsnį. Tai, kad 1 straipsnio 1 dalis galėjo turėti galiojantį teisinį pagrindą pirmą kartą ją priimant 2011 m. kovo 21 d., nesuteikia šiai nuostatai galiojančio teisinio pagrindo iki 2016 m. ar dar ilgiau.

               2.

               Antrasis ieškinio pagrindas siejamas su ieškovų teisių, turimų pagal ESS 6 straipsnį, aiškinamą kartu su ESS 2 ir 3 straipsniais, ir ES pagrindinių teisių chartijos 47 ir 48 straipsnius, pažeidimu, Tarybai padarius prielaidą, kad teismo procesas Egipte atitiko pagrindines žmogaus teises.

               3.

               Trečiasis ieškinio pagrindas siejamas su tuo, kad Taryba padarė akivaizdžių vertinimo klaidų prieidama prie išvados, kad buvo tenkinami ieškovų įtraukimo į sprendimo 1 straipsnio 1 dalies ir reglamento 2 straipsnio 1 dalies sąrašus kriterijai.

               4.

               Ketvirtasis ieškinio pagrindas siejamas su tuo, kad Taryba nenurodė tinkamų priežasčių dėl ieškovų palikimo sąraše.

               5.

               Penktasis ieškinio pagrindas siejamas su tuo, kad Taryba pažeidė ieškovų teisę į gynybą ir teisę į gerą administravimą ir veiksmingą teisminį nagrinėjimą. Konkrečiai kalbant, Taryba kruopščiai ir nešališkai neišnagrinėjo to, ar nurodytos priežastys, kurios turi pateisinti palikimą sąraše, buvo pagrįstos atsižvelgiant į tai, ką ieškovai nurodė prieš nutariant palikti sąraše.

               6.

               Šeštasis ieškinio pagrindas siejamas su tuo, kad Taryba be pagrindo ir neproporcingai pažeidė ieškovų pagrindines teises, įskaitant jų teisę į nuosavybės ir reputacijos apsaugą. Ginčijamo sprendimo poveikis yra didelis tiek ieškovų nuosavybei, tiek jų reputacijai pasaulyje. Taryba neįrodė, kad ieškovų turto ir ekonominių išteklių įšaldymas yra susijęs su teisėtu siekiu ar kad jis pateisinamas tokiu siekiu ir juo labiau to, kad jis yra proporcingas tokiam siekiui.


title: Byla T-477/07 2007 m. gruodžio 17 d. pareikštas ieškinys byloje Cofra prieš Komisiją

text:
               8.3.2008

               LT

               Europos Sąjungos oficialusis leidinys

               C 64/43

         2007 m. gruodžio 17 d. pareikštas ieškinys byloje Cofra prieš Komisiją

   (Byla T-477/07)
   (2008/C 64/69)
   Proceso kalba: italų
   Šalys

      Ieškovė: Cofra srl (Barleta, Italija), atstovaujama advokato M. A. Calabrese

      Atsakovė: Europos Bendrijų Komisija
   Ieškovės reikalavimai

               —

               Panaikinti 2007 m. spalio 17 d. Komisijos sprendimą SG/E/3/MIB/mpb D(2007) 8992;

               —

               priteisti iš Komisijos bylinėjimosi išlaidas.

         Ieškinio pagrindai ir pagrindiniai argumentai
   Ieškinio pagrindai ir pagrindiniai argumentai yra identiški išdėstytiems byloje Lodato Gennaro & Co, T-417/07.


title: Byla C-551/03 P  2006 m. balandžio 6 d.  Teisingumo Teismo (trečioji kolegija) sprendimas General Motors BV (anksčiau General Motors Nederland BV ir Opel Nederland BV) prieš Europos Bendrijų Komisiją (Apeliacinis skundas — Karteliai — EB 81 straipsnis — Reglamentas (EEB) Nr. 123/85 ir Reglamentas (EB) Nr. 1475/95 —  Opel  markės autotransporto priemonių platinimas — Rinkos pasidalijimas — Eksporto apribojimai — Premijas ribojanti sistema — Bauda — Baudų apskaičiavimo gairės)

text:
               17.6.2006

               LT

               Europos Sąjungos oficialusis leidinys

               C 143/5

         2006 m. balandžio 6 d. Teisingumo Teismo (trečioji kolegija) sprendimas General Motors BV (anksčiau General Motors Nederland BV ir Opel Nederland BV) prieš Europos Bendrijų Komisiją
   (Byla C-551/03 P) (1)

   (Apeliacinis skundas - Karteliai - EB 81 straipsnis - Reglamentas (EEB) Nr. 123/85 ir Reglamentas (EB) Nr. 1475/95 - Opel markės autotransporto priemonių platinimas - Rinkos pasidalijimas - Eksporto apribojimai - Premijas ribojanti sistema - Bauda - Baudų apskaičiavimo gairės)
   (2006/C 143/10)
   Proceso kalba: anglų
   Šalys
   Ieškovė: General Motors BV (anksčiau General Motors Nederland BV ir Opel Nederland BV)

      Kita proceso šalis: Europos Bendrijų Komisija, atstovaujama W. Mölls ir A. Whelan, padedamų J. Flynn
   Bylos dalykas
   Apeliacinis skundas dėl 2003 m. spalio 21 d. Pirmosios instancijos teismo (antroji kolegija) sprendimo General Motors Nederland ir Opel Nederland prieš Komisiją (T–368/00) — 2000 m. rugsėjo 20 d. Komisijos sprendimo C(2000)2707 dėl EB 81 straipsnio taikymo procedūros (COMP/36.653 — Opel) panaikinimas iš dalies ir ieškovei paskirtos baudos sumažinimas
   Sprendimo rezoliucinė dalis

               1.

               Atmesti apeliacinį skundą.

               2.

               Priteisti iš General Motors BV bylinėjimosi išlaidas.

      (1)  OL L 71, 2004 3 20.


title: Byla C-234/04  2006 m. kovo 16 d.  Teisingumo Teismo (pirmoji kolegija) sprendimas ( Landesgericht Innsbruck  prašymas priimti prejudicinį sprendimą)  Rosmarie Kapferer prieš Schlank & Schick GmbH  (Jurisdikcija civilinėse bylose — Reglamentas (EB) Nr. 44/2001 — 15 straipsnio išaiškinimas — Vartotojų sudarytų sutarčių jurisdikcija — Pažadas įteikti laimėjimą — Klaidinanti reklama — Teismo sprendimas dėl jurisdikcijos — Res judicata — Peržiūrėjimas apeliacinėje instancijoje — Teisinis tikrumas — Bendrijos teisės viršenybė — EB 10 straipsnis)

text:
               3.6.2006

               LT

               Europos Sąjungos oficialusis leidinys

               C 131/14

         2006 m. kovo 16 d. Teisingumo Teismo (pirmoji kolegija) sprendimas (Landesgericht Innsbruck prašymas priimti prejudicinį sprendimą) Rosmarie Kapferer prieš Schlank & Schick GmbH

   (Byla C-234/04) (1)

   (Jurisdikcija civilinėse bylose - Reglamentas (EB) Nr. 44/2001 - 15 straipsnio išaiškinimas - Vartotojų sudarytų sutarčių jurisdikcija - Pažadas įteikti laimėjimą - Klaidinanti reklama - Teismo sprendimas dėl jurisdikcijos - Res judicata - Peržiūrėjimas apeliacinėje instancijoje - Teisinis tikrumas - Bendrijos teisės viršenybė - EB 10 straipsnis)
   (2006/C 131/25)
   Proceso kalba: vokiečių
   Prašymą priimti prejudicinį sprendimą pateikęs teismas
   Landesgericht Innsbruck
   Šalys pagrindinėje byloje

      Ieškovė: Rosmarie Kapferer
   Atsakovė: Schlank & Schick GmbH
   Bylos dalykas
   Prašymas priimti prejudicinį sprendimą — Landesgericht Innsbruck — EB 10 straipsnio išaiškinimas — Apeliacinės instancijos teismo pareiga peržiūrėti pirmosios instancijos teismo įsigaliojusį sprendimą dėl jurisdikcijos jei buvo pažeista bendrijos teisė — 2000 m. gruodžio 22 d. Tarybos reglamento (EB) Nr. 44/2001 dėl jurisdikcijos ir teismo sprendimų civilinėse ir komercinėse bylose pripažinimo ir vykdymo (OL L 12, p. 1) 15 straipsnio 1 punkto c papunkčio išaiškinimas — Nacionaliniai vartotojų apsaugos teisės aktai, numatantys asmeniui, kuriam buvo skirta klaidinanti reklama, teisę gauti tariamai laimėtą prizą
   Sprendimo rezoliucinė dalis
   EB 10 straipsnyje įtvirtintas bendradarbiavimo principas nenustato nacionaliniam teismui pareigos netaikyti vidaus proceso taisyklių tam, kad įsiteisėjęs teismo sprendimas būtų peržiūrėtas ir panaikintas, jeigu nustatoma, kad jis prieštarauja Bendrijos teisei.

      (1)  OL C 251, 2004 10 9.


title: 2013 m. vasario 13 d. „Míla ehf.“ ieškinys ELPA priežiūros institucijai (Byla E-1/13)

text:
               9.5.2013

               LT

               Europos Sąjungos oficialusis leidinys

               C 132/13

         2013 m. vasario 13 d.„Míla ehf.“ ieškinys ELPA priežiūros institucijai
   (Byla E-1/13)
   2013/C 132/08
   2013 m. vasario 13 d.„Míla ehf.“, atstovaujama advokatų Espeno I. Bakkeno ir Thomaso Nordbio iš advokatų kontoros „Arntzen de Besche Advokatfirma AS“, Bygdøy allé 2, 0204 Oslas, Norvegija, ELPA teisme pareiškė ieškinį ELPA priežiūros institucijai.
   Ieškovė ELPA teismo prašo:

               1)

               paskelbti EPI sprendimo Nr. 410/12/COL 1 straipsnį negaliojančiu;

               2)

               nurodyti institucijai padengti bylinėjimosi išlaidas.

      Teisinės bei faktinės aplinkybės ir teismui pateikti ieškinio pagrindai:

               —

               ieškovė siekia, kad būtų panaikintas 2012 m. lapkričio 21 d. ELPA priežiūros institucijos sprendimas Nr. 410/12/COL nutraukti bylą nepradėjus oficialios tyrimo procedūros, kuria būtų siekiama nustatyti, ar subsidijuojamos optinio pluošto, kuris anksčiau buvo eksploatuojamas NATO vardu, nuomos sutartį su „Vodafone“ reikia laikyti valstybės pagalba,

               —

               ginčijamas sprendimas buvo priimtas išnagrinėjus „Míla ehf.“ pateiktą skundą, susijusį su įtariamai Islandijos užsienio reikalų ministerijos suteikta neteisėta valstybės pagalba pasirašant subsidijuojamos nuomos sutartį dėl dviejų optinių pluoštų, kuriuos anksčiau valdė NATO, naudojimo; sprendime ELPA priežiūros institucija nustatė, kad 2010 m. vasario 1 d. Islandijos užsienio reikalų ministerijos gynybos agentūros nuomos sutartis su „Og fjarskipti“ (dar vadinama „Vodafone“) dėl optinio pluošto naudojimo ir eksploatavimo nėra valstybės pagalba, kaip apibrėžta EEE susitarimo 61 straipsnio 1 dalyje, ir nutraukė bylą nepradėjusi tolesnio tyrimo.

               —

               Iškovė, be kita ko, tvirtina, kad:

                           —

                           ginčijamas sprendimas priimtas netinkamai įvertinus faktus ir neteisingai pritaikius atitinkamą teismo praktiką,

                           —

                           ELPA priežiūros institucija nepradėjo oficialios tyrimo procedūros dėl suteiktos pagalbos, taip pat

                           —

                           ELPA priežiūros institucija nepakankamai pagrindė savo išvadas.


title: Byla C-518/08: 2010 m. balandžio 15 d. Teisingumo Teismo (trečioji kolegija) sprendimas byloje ( Tribunal de grande instance de Paris (Prancūzija) prašymas priimti prejudicinį sprendimą) Fundación Gala-Salvador Dalí, Visual Entidad de Gestión de Artistas Plásticos prieš Société Auteurs dans les arts graphiques et plastiques, Juan-Leonardo Bonet Domenech, Eulalia-María Bas Dalí, María del Carmen Domenech Biosca, Antonio Domenech Biosca, Ana-María Busquets Bonet, Mónica Busquets Bonet (Teisės aktų derinimas — Intelektinė nuosavybė — Autorių teisės ir gretutinės teisės — Originalaus meno kūrinio perpardavimo teisė autoriaus naudai — Direktyva 2001/84/EB — Asmenys, turintys teisę gauti autorinį atlyginimą po kūrinio autoriaus mirties — „Asmenų, kuriems suteikta teisė“ sąvoka — Nacionalinės teisės aktai, pagal kuriuos perpardavimo teisė 70 metų laikotarpiu po mirties išlieka tik autoriaus įpėdiniams pagal įstatymą, o ne įpėdiniams pagal testamentą ir teisių perėmėjams — Suderinamumas su Direktyva 2001/84)

text:
               5.6.2010

               LT

               Europos Sąjungos oficialusis leidinys

               C 148/7

         2010 m. balandžio 15 d. Teisingumo Teismo (trečioji kolegija) sprendimas byloje (Tribunal de grande instance de Paris (Prancūzija) prašymas priimti prejudicinį sprendimą) Fundación Gala-Salvador Dalí, Visual Entidad de Gestión de Artistas Plásticos prieš Société Auteurs dans les arts graphiques et plastiques, Juan-Leonardo Bonet Domenech, Eulalia-María Bas Dalí, María del Carmen Domenech Biosca, Antonio Domenech Biosca, Ana-María Busquets Bonet, Mónica Busquets Bonet

   (Byla C-518/08) (1)

   (Teisės aktų derinimas - Intelektinė nuosavybė - Autorių teisės ir gretutinės teisės - Originalaus meno kūrinio perpardavimo teisė autoriaus naudai - Direktyva 2001/84/EB - Asmenys, turintys teisę gauti autorinį atlyginimą po kūrinio autoriaus mirties - „Asmenų, kuriems suteikta teisė“ sąvoka - Nacionalinės teisės aktai, pagal kuriuos perpardavimo teisė 70 metų laikotarpiu po mirties išlieka tik autoriaus įpėdiniams pagal įstatymą, o ne įpėdiniams pagal testamentą ir teisių perėmėjams - Suderinamumas su Direktyva 2001/84)
   2010/C 148/10
   Proceso kalba: prancūzų

      Prašymą priimti prejudicinį sprendimą pateikęs teismas

      Tribunal de grande instance de Paris

      Šalys pagrindinėje byloje

      Ieškovės: Fundación Gala-Salvador Dalí, Visual Entidad de Gestión de Artistas Plásticos

      Atsakovai: Société Auteurs dans les arts graphiques et plastiques, Juan-Leonardo Bonet Domenech, Eulalia-María Bas Dalí, María del Carmen Domenech Biosca, Antonio Domenech Biosca, Ana-María Busquets Bonet, Mónica Busquets Bonet

      Dalykas

   Prašymas priimti prejudicinį sprendimą — Tribunal de grande instance de Paris — 2001 m. rugsėjo 27 d. Europos Parlamento ir Tarybos direktyvos 2001/84/EB dėl originalaus meno kūrinio perpardavimo teisės autoriaus naudai (OL L 272, p. 32; 2004 m. specialusis leidimas lietuvių k., 17 sk., 1 t., p. 240) 6 straipsnio ir 8 straipsnio 2 ir 3 dalių išaiškinimas — Perpardavimo teisės turėtojai mirus kūrinio autoriui — Nacionalinės teisės akto, pagal kurį per 70 metų laikotarpį perpardavimo teisė suteikiama tik autoriaus įpėdiniams pagal įstatymą, o ne įpėdiniams pagal testamentą ir teisių perėmėjams, suderinamumas su Direktyva 2001/84/EB

      Rezoliucinė dalis

   2001 m. rugsėjo 27 d. Europos Parlamento ir Tarybos direktyvos 2001/84/EB dėl originalaus meno kūrinio perpardavimo teisės autoriaus naudai 6 straipsnio 1 dalis turi būti aiškinama taip, kad ji nedraudžia tokios nacionalinės teisės nuostatos, kokia nagrinėjama pagrindinėje byloje, pagal kurią perpardavimo teisė suteikiama tik menininko įpėdiniams pagal įstatymą, o ne įpėdiniams pagal testamentą. Kadangi taip yra, prašymą priimti prejudicinį sprendimą pateikęs teismas minėto 6 straipsnio 1 dalį perkeliančios nacionalinės nuostatos taikymo tikslais turi tinkamai atsižvelgti į visas svarbias taisykles, kuriomis siekiama išspręsti įstatymų perpardavimo teisės paveldėjimo srityje koliziją.

      (1)  OL C 32, 2009 2 7.


title: Byla T-454/17: 2017 m. liepos 14 d. pareikštas ieškinys byloje „Pro NGO!“/Komisija

text:
               2.10.2017

               LT

               Europos Sąjungos oficialusis leidinys

               C 330/11

         2017 m. liepos 14 d. pareikštas ieškinys byloje „Pro NGO!“/Komisija

   (Byla T-454/17)
   (2017/C 330/13)
   Proceso kalba: vokiečių

      Šalys

      Ieškovė: „Pro NGO!“ (Non-Governmental-Organisations/Nicht-Regierungs-Organisationen) e.V. (Kelnas, Vokietija), atstovaujama advokato M. Scheid

      Atsakovė: Europos Komisija

      Reikalavimai

   Ieškovė Bendrojo Teismo prašo:

               —

               pripažinti negaliojančiu 2017 m. gegužės 16 d. Komisijos sprendimą ARES (2017) 2484833; ir

               —

               priteisti iš atsakovės bylinėjimosi išlaidas.

      Ieškinio pagrindai ir pagrindiniai argumentai

   Grįsdama ieškinį ieškovė remiasi trimis pagrindais.

               1.

               Pirmasis ieškinio pagrindas susijęs su esminių bylos faktinių aplinkybių neišsamumu

                           —

                           Ieškovė tvirtina, kad atsakovė neatsižvelgė nei į tai, kad išorės audito įmonė Ernst & Young vėlavo ištaisyti savo pradinį pareiškimą, nei į tai, kad projekto koordinatorius pareiškė, jog pats pateikė dokumentus.

               2.

               Antrasis ieškinio pagrindas susijęs su tuo, kad bylos faktinių aplinkybių vertinimas prieštarauja kitoms ataskaitoms

                           —

                           Be to, ieškovė teigia, kad atsakovė padarė klaidą vertindama, ar ieškovė įvykdė savo sutartinius įsipareigojimus, o tai prieštarauja galutinėje audito ataskaitoje ir OLAF ataskaitoje esantiems teiginiams.

               3.

               Trečiasis ieškinio pagrindas, susijęs su teisės į gynybą pažeidimu

                           —

                           Galiausiai, ieškovė tvirtina, kad praėjus vos keliems metams po bylos iškėlimo buvo suteikta galimybė susipažinti su esminiais dokumentais, kurie, jos manymu, iš dalies buvo nuslėpti.

                           —

                           Be to, ieškovė teigia, kad ji neturėjo teisinio įpareigojimo vykdyti viešųjų pirkimų procedūras ar projekte griežtai laikytis taisyklių dėl viešųjų pirkimų.

                           —

                           Ieškovė taip pat tvirtina, kad ji nėra atsakinga už Europos Sąjungos projekto partnerio veiksmus.


title: 2013 m. spalio 8 d. Aukščiausiojo Islandijos teismo ( Hæstiréttur Íslands ) prašymas ELPA teismui dėl patariamosios nuomonės byloje Íslandsbanki hf. prieš Gunnarą V. Engilbertssoną (Byla E-22/13)

text:
               20.3.2014

               LT

               Europos Sąjungos oficialusis leidinys

               C 81/10

         2013 m. spalio 8 d. Aukščiausiojo Islandijos teismo (Hæstiréttur Íslands) prašymas ELPA teismui dėl patariamosios nuomonės byloje Íslandsbanki hf. prieš Gunnarą V. Engilbertssoną

   (Byla E-22/13)
   2014/C 81/09
   2013 m. spalio 8 d. raštu Aukščiausiasis Islandijos Teismas (Hæstiréttur Íslands) ELPA teismui pateikė prašymą (jį Teismo kanceliarija gavo 2013 m. spalio 9 d.) dėl patariamosios nuomonės byloje Íslandsbanki hf. prieš Gunnarą V. Engilbertssoną toliau išvardytais klausimais.

               1)

               Ar byla suderinama su 1993 m. balandžio 5 d. Tarybos direktyvos 93/13/EEB dėl nesąžiningų sąlygų sutartyse su vartotojais nuostatomis, jeigu valstybės, kuri yra EEE susitarimo šalis, teisės aktai leidžia sudaryti vartotojų ir tiekėjų sutartis dėl paskolų nekilnojamojo turto pirkimui finansuoti, kuriose nustatyta, kad paskolos grąžinimo įmokoms turi būti taikomas iš anksto nustatytas indeksas?

               2)

               Jeigu į pirmąjį klausimą atsakoma, kad indekso taikymas paskolų, paimtų nekilnojamojo turto pirkimui finansuoti, grąžinimo įmokoms yra suderinamas su Direktyvos 93/13/EEB nuostatomis, tada antrasis klausimas yra toks: ar direktyva ribojama atitinkamos EEE valstybės veiksmų laisvė įstatymais arba kitais teisės aktais nustatyti iš anksto nustatyto indekso pokyčius sukeliančius veiksnius ir metodus šiems pokyčiams išmatuoti?

               3)

               Jei į antrąjį klausimą atsakoma, kad Direktyva 93/13/EEB neribojama tame klausime nurodytos valstybės narės veiksmų laisvė, tada trečias klausimas yra toks: ar sutarties sąlyga laikoma individualiai sutarta pagal direktyvos 3 straipsnio 1 dalį, kai a) obligacijoje, kurią pasirašo vartotojas imdamas paskolą, nurodoma, kad jo įsipareigojimas yra susietas su indeksu, o bazinis indeksas, kuris turi būti taikomas skaičiuojant kainos pokyčius, yra nurodytas obligacijoje, b) kartu su obligacija pateiktas mokėjimo grafikas, kuriame nurodyti apskaičiuoti ir detalizuoti atskiri mokėjimai, mokėtini konkrečiomis datomis, ir grafike nurodyta, kad šie apskaičiuoti mokėjimai gali keistis taikant obligacijoje nurodytą nuostatą dėl indeksavimo, o c) vartotojas ir tiekėjas pasirašo mokėjimo grafiką tuo pačiu metu, ir pasirašoma tada, kai vartotojas pasirašo obligaciją?

               4)

               Ar paskolų nekilnojamojo turto pirkimui finansuoti sutartyse nurodytas kainos pokyčių apskaičiavimo metodas laikomas tinkamai paaiškintu vartotojui, kaip apibrėžta Direktyvos 93/13/EEB priedo 2 dalies d punkte, kai aplinkybės atitinka trečiame klausime apibūdintas aplinkybes?

               5)

               Ar valstybė, kuri yra EEE susitarimo šalis, įgyvendindama Direktyvos 93/13/EEB 6 straipsnio 1 dalį, turi galimybę nacionalinės teisės aktuose nurodyti, kad nesąžiningos sutarties sąlygos pagal direktyvos 6 straipsnio 1 dalį gali būti paskelbtos neprivalomomis vartotojui, arba nacionalinės teisės aktuose nurodyti, kad tokios sąlygos jokiais atvejais nėra privalomos vartotojui?


title: Byla C-6/15: 2015 m. sausio 12 d. Raad van State van België (Belgija) pateiktas prašymas priimti prejudicinį sprendimą byloje TNS Dimarso NV/Vlaams Gewest

text:
               13.4.2015

               LT

               Europos Sąjungos oficialusis leidinys

               C 118/15

         2015 m. sausio 12 d.Raad van State van België (Belgija) pateiktas prašymas priimti prejudicinį sprendimą byloje TNS Dimarso NV/Vlaams Gewest

   (Byla C-6/15)
   (2015/C 118/20)
   Proceso kalba: olandų

      Prašymą priimti prejudicinį sprendimą pateikęs teismas

      Raad van State van België

      Šalys pagrindinėje byloje

      Ieškovė: TNS Dimarso NV

      Atsakovė: Vlaams Gewest

      Prejudiciniai klausimai

               1.

               Ar 2004 m. kovo 31 d. Europos Parlamento ir Tarybos direktyvos 2004/18/EB (1) dėl viešojo darbų, prekių ir paslaugų pirkimo sutarčių sudarymo tvarkos derinimo 53 straipsnio 2 dalis, atskirai ir siejant ją su Europos teisėje įtvirtintų lygybės ir skaidrumo sudarant viešojo pirkimo sutartis principų apimtimi, turi būti aiškinama kaip reiškianti, kad jeigu sutartis sudaroma su ekonomiškai naudingiausią pasiūlymą pateikusiu asmeniu, perkančioji organizacija visuomet privalo iš anksto nustatyti ir skelbime apie pirkimą arba sutarties dokumentuose nurodyti vertinimo metodą arba lyginamojo svorio taisykles, neatsižvelgiant į jų apimtį, nuspėjamumą ar įprastumą, kuriomis remiantis pasiūlymai turėtų būti vertinami pagal laimėtojo nustatymo kriterijus ir subkriterijus,

               2.

               ar taip, kad, jei nėra tokio bendro įpareigojimo, yra tokių aplinkybių, kaip antai tokių lyginamojo svorio taisyklių apimtis, nenuspėjamumas ar neįprastumas, kurioms esant tokia pareiga galioja?

      (1)  OL L 134, p. 114; 2004 m. specialusis leidimas lietuvių k., 6 sk., 7 t., p. 132.


title: 2005 m. lapkričio 22 d.  Teisingumo Teismo sprendimas (didžioji kolegija), Byloje C-384/02 (dėl  Københavns Byret  prašymo priimti prejudicinį sprendimą):  baudžiamojoji byla prieš Knud Grøngaard, Allan Bang  (Direktyva 89/592/EEB — Prekyba pasinaudojant viešai neatskleista informacija — Viešai neatskleistos informacijos atskleidimas tretiesiems asmenims — Draudimas)

text:
               11.2.2006

               LT

               Europos Sąjungos oficialusis leidinys

               C 36/1

      TEISINGUMO TEISMO SPRENDIMAS

   (didžioji kolegija)
   2005 m. lapkričio 22 d.
   Byloje C-384/02 (dėl Københavns Byret prašymo priimti prejudicinį sprendimą): baudžiamojoji byla prieš Knud Grøngaard, Allan Bang
       (1)

   (Direktyva 89/592/EEB - Prekyba pasinaudojant viešai neatskleista informacija - Viešai neatskleistos informacijos atskleidimas tretiesiems asmenims - Draudimas)
   (2006/C 36/01)
   Proceso kalba: danų
   Byloje C-384/02 dėl 2002 m. rugpjūčio 14 d.Københavns Byret (Danija) sprendimu, kurį Teisingumo Teismas gavo 2002 m. spalio 25 d., pagal EB 234 straipsnį pateikto prašymo priimti prejudicinį sprendimą baudžiamojoje byloje prieš Knud Grøngaard, Allan Bang, Teisingumo Teismas (didžioji kolegija), kurį sudaro kolegijos pirmininkas V. Skouris, kolegijų pirmininkai P. Jann, C. W. A. Timmermans, A. Rosas, teisėjai J.-P. Puissochet, R. Schintgen, S. von Bahr (pranešėjas), J. N. Cunha Rodrigues ir R. Silva de Lapuerta, generalinis advokatas M. Poiares Maduro, sekretorius H. Von Holstein, sekretoriaus padėjėjas, 2005 m. lapkričio 22 d. priėmė sprendimą, kurio rezoliucinėje dalyje nurodyta:

               1.

               Tai, kad asmuo, kuris gauna viešai neatskleistą informaciją kaip darbuotojų atstovas bendrovės valdyboje arba kaip įmonių grupės ryšių komiteto narys, atskleidžia tokią informaciją profesinės organizacijos, vienijančios bendrovės darbuotojus, kuri paskyrė šį asmenį ryšių komiteto nariu, pirmininkui, prieštarauja 1989 m. lapkričio 13 d. Tarybos direktyvos 89/592/EEB, koordinuojančios taisykles dėl prekybos vertybiniais popieriais, pasinaudojant viešai neatskleista informacija, 3 straipsnio a punktui, išskyrus, kai:

                           —

                           egzistuoja glaudus ryšys tarp atskleidimo ir jo tarnybinių arba profesinių pareigų vykdymo, ir

                           —

                           kai šis atskleidimas yra tikrai būtinas vykdant minėtas tarnybines arba profesines pareigas.

                     Nacionalinis teismas, nagrinėdamas bylą ir taikydamas nacionalines taisykles, turi pirmiausia atsižvelgti į:

                           —

                           tai, kad minėta draudimo atskleisti viešai neatskleistą informaciją išimtis turi būti aiškinama siaurinamai;

                           —

                           aplinkybę, kad kiekvienas papildomas atskleidimas gali padidinti pasinaudojimo šia informacija ne Direktyva 89/592 siekiamu tikslu riziką, ir

                           —

                           viešai neatskleistos informacijos svarbą.

               2.

               Profesinės organizacijos pirmininko įvykdytas viešai neatskleistos informacijos atskleidimas bendradarbiams, nurodytiems trečiame ir ketvirtame klausimuose, išskyrus atsakyme į pirmą ir antrą klausimus nurodytomis sąlygomis, prieštarauja Direktyvos 89/592 3 straipsnio a punktui.
               Nacionalinis teismas, nagrinėdamas bylą ir taikydamas nacionalines taisykles turi pirmiausia atsižvelgti ir į šiame atsakyme išvardytus kriterijus.

      (1)  OL C 7, 2003 1 11.


title: Byla T-110/10: 2012 m. birželio 13 d. Bendrojo Teismo sprendimas byloje Insula prieš Komisiją (Arbitražinė išlyga — Tyrimų ir vystymo projektų finansavimo sutartis — El Hierro sutartis — Deklaruotas išlaidas pateisinančių dokumentų nebuvimas ir šių išlaidų neatitikimas sutarties sąlygoms — Avansu sumokėtų sumų grąžinimas — Komisijos priešpriešinis ieškinys)

text:
               21.7.2012

               LT

               Europos Sąjungos oficialusis leidinys

               C 217/18

         2012 m. birželio 13 d. Bendrojo Teismo sprendimas byloje Insula prieš Komisiją

   (Byla T-110/10) (1)

   (Arbitražinė išlyga - Tyrimų ir vystymo projektų finansavimo sutartis - El Hierro sutartis - Deklaruotas išlaidas pateisinančių dokumentų nebuvimas ir šių išlaidų neatitikimas sutarties sąlygoms - Avansu sumokėtų sumų grąžinimas - Komisijos priešpriešinis ieškinys)
   2012/C 217/37
   Proceso kalba: prancūzų

      Šalys

      Ieškovė: Conseil scientifique international pour le développement des îles (Insula) (Paryžius, Prancūzija), atstovaujama advokatų J.-D. Simonet ir P. Marsal

      Atsakovė: Europos Komisija, atstovaujama iš pradžių A. M. Rouchaud-Joët ir F. Mirza, vėliau A.-M. Rouchaud-Joët ir D. Calciu, padedamų advokatų L. Defalque ir S. Woog

      Dalykas

   Pagal SESV 272 straipsnį pareikštas ieškinys, kuriame prašoma, pirma, pripažinti, kad Komisijos reikalavimas grąžinti 84 120 EUR sumą yra nepagrįstas ir, antra, nurodyti Komisijai išduoti kredito notą 84 120 EUR sumai.

      Rezoliucinė dalis

               1.

               Atmesti ieškinį.

               2.

               Priteisti iš Conseil scientifique international pour le développement des îles (Insula) sumokėti Europos Komisijai 84 120 EUR pagrindinę sumą kartu su 2,5 % delspinigiais už metus, skaičiuojant nuo 2010 m. sausio 26 d. iki kol bus išmokėta visa minėta pagrindinė suma.

               3.

               Atmesti likusią Komisijos priešpriešinio ieškinio dalį.

               4.

               Insula padengia savo ir Komisijos bylinėjimosi išlaidas.

      (1)  OL C 134, 2010 5 22.


title: Byla C-353/11: 2011 m. liepos 5 d. pareikštas ieškinys byloje Europos Komisija prieš Čekijos Respubliką

text:
               27.8.2011

               LT

               Europos Sąjungos oficialusis leidinys

               C 252/26

         2011 m. liepos 5 d. pareikštas ieškinys byloje Europos Komisija prieš Čekijos Respubliką

   (Byla C-353/11)
   2011/C 252/49
   Proceso kalba: čekų

      Šalys

      Ieškovė: Europos Komisija, atstovaujama E. Manhaeve ir M. Thomannová-Körnerová

      Atsakovė: Čekijos Respublika

      Ieškovės reikalavimai

               —

               Pripažinti, kad, nepriėmusi visų įstatymų ir kitų teisės aktų nuostatų, būtinų įgyvendinti 2010 m. vasario 8 d. Komisijos direktyvą 2010/5/ES, iš dalies keičiančią Europos Parlamento ir Tarybos direktyvą 98/8/EB, į jos I priedą įtraukiant veikliąją medžiagą akroleiną (1), bei bet kuriuo atveju nepranešusi apie jas Komisijai, Čekijos Respublika neįvykdė įsipareigojimų pagal šios direktyvos 2 straipsnį;

               —

               priteisti iš Čekijos Respublikos bylinėjimosi išlaidas.

      Ieškinio pagrindai ir pagrindiniai argumentai

   Nustatytas terminas perkelti direktyvą į nacionalinę teisę baigėsi 2010 m. rugpjūčio 31 dieną.

      (1)  OJ L 36, 2010, p. 24


title: Byla C-191/06  2006 m. balandžio 4 d. Tribunale di Lecce  —  Sezione distaccata di Gallipoli  pateiktas prašymas priimti prejudicinį sprendimą baudžiamojoje byloje prieš Aniello Gallo ir Gianluca Damonte

text:
               15.7.2006

               LT

               Europos Sąjungos oficialusis leidinys

               C 165/14

         2006 m. balandžio 4 d.Tribunale di Lecce — Sezione distaccata di Gallipoli pateiktas prašymas priimti prejudicinį sprendimą baudžiamojoje byloje prieš Aniello Gallo ir Gianluca Damonte
   (Byla C-191/06)
   (2006/C 165/24)
   Proceso kalba: italų
   Prašymą priimti prejudicinį sprendimą pateikęs teismas
   Tribunale di Lecce — Sezione distaccata di Gallipoli
   Šalys pagrindinėje byloje
   Aniello Gallo ir Gianluca Damonte
   Prejudicinis klausimas
   Ar Įstatymo Nr. 401/89 4 straipsnio 4 bis dalis kartu su iš jos kylančiais vidaus teisės sistemoje padariniais yra suderinama su EEB sutarties 43 ir 49 straipsniuose įtvirtintais įsisteigimo laisvės ir laisvės teikti paslaugas kitoje valstybėje narėje principais, atsižvelgiant į aiškinimo skirtumą tarp Europos Bendrijų Teisingumo Teismo sprendimų (ypač sprendimo Gambelli) ir Suprema Corte di Cassazione, Sezioni Unite sprendimo Nr. 23271/04? Visų pirma prašoma paaiškinti, ar kaltinime nurodyta ir Gallo Aniello bei Damonte Luigi atžvilgiu taikoma sankcijas įtvirtinanti norma yra taikytina Italijos valstybėje.


title: Byla T-61/05 Cornelius Rozemeijer ir kitų 2005 m. vasario 10 d. pareikštas ieškinys Europos Sąjungos Tarybai

text:
               30.4.2005

               LT

               Europos Sąjungos oficialusis leidinys

               C 106/30

         Cornelius Rozemeijer ir kitų 2005 m. vasario 10 d. pareikštas ieškinys Europos Sąjungos Tarybai
   (Byla T-61/05)
   (2005/C 106/64)
   Proceso kalba: prancūzų
   2005 m. vasario 10 d. Europos Bendrijų Pirmosios instancijos teisme buvo pareikštas Cornelius Rozemeijer, gyvenančio Alkmaar (Nyderlandai), Gaston Vaesken, gyvenančio Saint-Mandrier (Prancūzija) ir Pierrette Vaesken, gyvenančios Sanary/Mer (Prancūzija) atstovaujamų advokatų Georges Vandersanden, Laure Levi ir Aurore Finchelstein, ieškinys Europos Sąjungos Tarybai.
   Ieškovai Pirmosios instancijos teismo prašo:

               1)

               panaikinti 2004 m. gegužės mėn. pažymas apie ieškovų pensijos dydį taikant jų gyvenamosios vietos valstybių sostinėms nustatytą korekcinį koeficientą arba, bent jau korekcinį koeficientą, galintį tiksliai atspindėti pragyvenimo išlaidų skirtumus vietose, kuriose ieškovai tariamai patiria savo išlaidas,

               2)

               priteisti iš Tarybos visas bylinėjimosi išlaidas.

         Ieškinio pagrindai ir pagrindiniai argumentai
   Ieškinio pagrindai ir pagrindiniai argumentai yra identiški nurodytiems byloje T-35/05 Elisabeth Agne-Dapper ir kiti prieš Komisiją.


title: Byla T-286/10: 2010 m. birželio 30 d. pareikštas ieškinys byloje Fondation de l’Institut de Recherche Idiap prieš Komisiją

text:
               14.8.2010

               LT

               Europos Sąjungos oficialusis leidinys

               C 221/57

         2010 m. birželio 30 d. pareikštas ieškinys byloje Fondation de l’Institut de Recherche Idiap prieš Komisiją

   (Byla T-286/10)
   ()
   2010/C 221/91
   Proceso kalba: prancūzų

      Šalys

      Ieškovė: Fondation de l’Institut de Recherche Idiap, atstovaujama advokato G. Chapus-Rapin

      Atsakovė: Europos Komisija

      Ieškovės reikalavimai

               —

               pirmiausia, pripažinti ieškiniui sustabdomąjį poveikį;

               —

               pagrindinis reikalavimas:

                           —

                           pripažinti ieškinį priimtinu;

                           —

                           patenkinti ieškinį,

               —

               ir todėl:

                           —

                           panaikinti 2010 m. gegužės 11 d. Europos Komisijos sprendimą;

                           —

                           pripažinti, kad išlaidos neterminuotas sutartis turintiems IDIAP mokslo darbuotojams, dalyvaujantiems programose AMIDA, BACS ir DIRAC, gali būti finansuojamos iš Europos Sąjungos išorinių išteklių;

                           —

                           nustatyti, kad IDIAP neprivalo grąžinti 98 042,45 euro DIRAC ir 251 505,76 euro AMIDA;

                           —

                           nurodyti Komisijai padengti visas bylinėjimosi išlaidas;

                           —

                           nurodyti Komisijai padengti IDIAP advokato išlaidas ir honorarus;

               —

               nepatenkinus šių prašymų:

                           —

                           pripažinti ieškinį priimtinu;

                           —

                           patenkinti ieškinį,

               —

               ir todėl:

                           —

                           panaikinti 2010 m. gegužės 11 d. Europos Komisijos sprendimą;

                           —

                           nurodyti Europos Komisijai atlikti naują IDIAP patikrinimą ir pavesti jį atlikti kitai kontrolės įstaigai nei Treuvera;

                           —

                           nurodyti Komisijai padengti visas bylinėjimosi išlaidas;

                           —

                           nurodyti Komisijai padengti IDIAP advokato išlaidas ir honorarus.

      Ieškinio pagrindai ir pagrindiniai argumentai

   Šiuo arbitražine išlyga grindžiamu ieškiniu ieškovė iš esmės prašo Bendrojo Teismo pripažinti galimybę finansuoti išlaidas neterminuotas darbo sutartį turintiems mokslo darbuotojams, vykdant AMIDA, BACS ir DIRAC sutartis, kurios yra mokslinių tyrimų, technologijų plėtros ir demonstravimo veiklos konkrečių programų „Europos mokslinių tyrimų srities integravimas ir stiprinimas (2002–2006 m.)“ bei „Informacinės visuomenės technologijos (2000–2006 m.)“ dalis.
   Pagrįsdama savo ieškinį, ieškovė tvirtina kad

               —

               Europos Komisijos siūlomas AMIDA, BACS ir DIRAC sutarčių aiškinimas, pagal kurį išlaidos neterminuotoms mokslo darbuotojų sutartims — tai nefinansuotinos įprastos, o ne papildomos su projektais susijusios išlaidos, yra savavališkas arba bent jau nepagrįstas, nes

                           —

                           pagal pagrindinių AMIDA, BACS ir DIRAC sutarčių modelį nėra numatyta, kad neterminuotos darbo sutartys nesudaro finansuojamų išlaidų,

                           —

                           darbo sutartyse aiškiai nurodytas mokslo darbuotojų darbo sutarčių sąryšis su AMIDA, BACS ir DIRAC projektais,

                           —

                           mokslo darbuotojų darbo sutartys buvo sudarytos tik dėl šių projektų, nes ieškovė neturi nuosavų lėšų mokslo darbuotojams apmokėti ne pagal šiuos projektus,

                           —

                           neterminuota sutartis geriausiai tinka užtikrinti, kad pasibaigus projektui bus galima išsiskirti su mokslo darbuotojais, nes pagal Šveicarijos (ieškovės buveinės vieta) teisę tokią sutartį nenurodant priežasčių bet kuriuo momentu galima nutraukti laikantis trumpo pranešimo apie sutarties nutraukimą termino;

               —

               Komisijos siūlomas aiškinimas prieštarauja geros valios ir teisėtų lūkesčių principams, nes buvo palaipsniui keičiamas;

               —

               be to, patikrinimo procedūra, dėl kurios buvo priimtas ginčijamas sprendimas, turėjo nepataisomų trūkumų, dėl kurių sprendimas naikintinas.


               12.2.2011

               LT

               Europos Sąjungos oficialusis leidinys

               C 46/1

         2011/C 46/01
   Paskutinis Europos Sąjungos Teisingumo Teismo Europos Sąjungos oficialiajame leidinyje skelbiamas leidinys

         OL C 38, 2011 2 5

      Skelbti leidiniai:

      OL C 30, 2011 1 29

      OL C 13, 2011 1 15

      OL C 346, 2010 12 18

      OL C 328, 2010 12 4

      OL C 317, 2010 11 20

      OL C 301, 2010 11 6

   Šiuos tekstus galite rasti adresu:
   EUR-Lex: http://eur-lex.europa.eu


title: Byla C-124/10 P: 2010 m. kovo 8 d. Europos Komisijos pateiktas apeliacinis skundas dėl 2009 m. gruodžio 15 d. Bendrojo Teismo (trečioji kolegija) priimto sprendimo byloje T-156/04 Électricité de France (EDF) prieš Komisiją

text:
               19.6.2010

               LT

               Europos Sąjungos oficialusis leidinys

               C 161/16

      2010 m. kovo 8 d. Europos Komisijos pateiktas apeliacinis skundas dėl 2009 m. gruodžio 15 d. Bendrojo Teismo (trečioji kolegija) priimto sprendimo byloje T-156/04 Électricité de France (EDF) prieš Komisiją

      (Byla C-124/10 P)
      (2010/C 161/23)
      Proceso kalba: prancūzų

         Šalys

         Apeliantė: Europos Komisija, atstovaujama E. Gippini Fournier, B. Stromsky ir D. Grespan

         Kitos proceso šalys: Électricité de France (EDF), Prancūzijos Respublika, Iberdrola SA

         Reikalavimai

                  —

                  Panaikinti 2009 m. gruodžio 15 d. Europos Sąjungos Bendrojo Teismo (trečioji kolegija) sprendimą byloje T-156/04 EDF prieš Komisiją, įteiktą Komisijai 2009 m. gruodžio 16 d., tiek, kiek juo:

                              —

                              panaikinti 2003 m. gruodžio 16 d. Komisijos sprendimo (C 2003/4637) dėl valstybės pagalbos, skirtos EDF ir elektros bei dujų pramonės sektoriui (C 68/2002, N 504/2003 ir C 25/2003), 3 ir 4 straipsniai,

                              —

                              nurodyta Komisijai padengti jos bei Électricité de France (EDF) patirtas bylinėjimosi išlaidas,

                  —

                  grąžinti bylą Bendrajam Teismui, kad šis išnagrinėtų iš naujo,

                  —

                  atidėti bylinėjimosi išlaidų klausimą.

         Apeliacinio skundo pagrindai ir pagrindiniai argumentai

      Grįsdama savo apeliacinį skundą Europos Komisija remiasi dviem pagrindais.
      Pirmuoju apeliacinio skundo pagrindu ji tvirtina, kad Bendrasis Teismas iškraipė faktines ginčo aplinkybes. Priešingai nei nurodyta skundžiamame sprendime, Prancūzijos Respublika iš tikrųjų mokestinės skolos nekonvertavo į kapitalą, o tik suteikė pagalbą EDF atleidimo nuo kapitalo mokesčio forma. Ginčijamame sprendime pačios EDF rekapitalizacijos Komisija nelaikė valstybės pagalba, o tik jos mokestinį poveikį ji kvalifikavo kaip tokią.
      Savo antruoju apeliacinio skundo pagrindu, sudarytu iš keturių dalių, apeliantė teigia, kad Bendrasis Teismas padarė teisės klaidą, Prancūzijos vyriausybės veiksmus nagrinėjamoje byloje laikydamas atsargaus privataus investuotojo rinkos ekonomikoje elgesiu.
      Pirma, apeliantė nesutinka su Bendrojo Teismo vertinimu, pagal kurį skirtumas tarp valstybės akcininkės ir valstybės, vykdančios viešosios valdžios funkcijas, iš esmės priklauso nuo valstybės siekiamo tikslo — šiuo atveju rekapitalizacijos, — o ne nuo objektyvių ir patikrintinų aplinkybių. Viena vertus, iš tiesų Teisingumo Teismas ne kartą yra priminęs, kad EB 87 straipsnio 1 dalyje nedaromas skirtumas tarp valstybės įsikišimo priežasčių ir tikslų. Kita vertus, valstybės ketinimais grindžiamas kriterijus yra ypač netinkamas valstybės pagalbos buvimui įvertinti tiek, kiek toks kriterijus pagal savo pobūdį yra subjektyvus ir aiškintinas.
      Antra, Komisija kaltina Bendrąjį Teismą savo analizės negrindus lyginamuoju atsargaus privataus ūkio subjekto be jokių privilegijų elgesio panašiomis aplinkybėmis ir Prancūzijos valstybės, kuriai priklauso valstybinės valdžios prerogatyvos, elgesio šioje byloje tyrimu.
      Trečia, apeliantė teigia, kad skundžiamu sprendimu nesilaikyta vienodo požiūrio į valstybines ir privačias įmones principo, o tai sudarė sąlygas taikyti palankesnį mokestinį vertinimą valstybei, įskaitant bendrovėse, kuriose valstybė nėra vienintelė akcininkė.
      Galiausiai, Komisijos teigimu, Bendrasis Teismas nesilaikė taisyklių, reglamentuojančių įrodinėjimo pareigos paskirstymą, kiek tai susiję su atsargaus privataus investuotojo rinkos ekonomikoje principo taikymu, kartu atsižvelgdamas į vėliau nei buvo priimtas panaikintas sprendimas susiklosčiusias aplinkybes.


title: Byla F-89/14: 2015 m. spalio 21 d. Tarnautojų teismo (antroji kolegija) nutartis byloje Arsène/Komisija (Viešoji tarnyba — Darbo užmokestis — Ekspatriacijos išmoka — Pareigūnų tarnybos nuostatų VII priedo 4 straipsnio 1 dalies b punkte numatyta sąlyga — Referencinis dešimties metų laikotarpis — Eigos pradžia — Neatsižvelgimas į tarnybos tarptautinėje organizacijoje laikotarpius — VII priedo 4 straipsnio 1 dalies a punkto nuostatų taikymas pagal analogiją — Įprasta gyvenamoji vieta kitoje nei paskyrimo valstybėje prieš įsidarbinant tarptautinėje organizacijoje — Procedūros reglamento 81 straipsnis — Akivaizdžiai nepagrįstas ieškinys)

text:
               30.11.2015

               LT

               Europos Sąjungos oficialusis leidinys

               C 398/78

         2015 m. spalio 21 d. Tarnautojų teismo (antroji kolegija) nutartis byloje Arsène/Komisija

   (Byla F-89/14) (1)

   ((Viešoji tarnyba - Darbo užmokestis - Ekspatriacijos išmoka - Pareigūnų tarnybos nuostatų VII priedo 4 straipsnio 1 dalies b punkte numatyta sąlyga - Referencinis dešimties metų laikotarpis - Eigos pradžia - Neatsižvelgimas į tarnybos tarptautinėje organizacijoje laikotarpius - VII priedo 4 straipsnio 1 dalies a punkto nuostatų taikymas pagal analogiją - Įprasta gyvenamoji vieta kitoje nei paskyrimo valstybėje prieš įsidarbinant tarptautinėje organizacijoje - Procedūros reglamento 81 straipsnis - Akivaizdžiai nepagrįstas ieškinys))
   (2015/C 398/93)
   Proceso kalba: prancūzų

      Šalys

      Ieškovė: Maria Lucia Arsène (Bukareštas, Rumunija), atstovaujama advokato M.-A. Lucas

      Atsakovė: Europos Komisija, atstovaujama J. Currall ir T. S. Bohr

      Bylos dalykas

   Prašymas panaikinti Komisijos sprendimą, kuriuo atsisakyta skirti ekspatriacijos išmoką, ir prašymas priteisti šios išmokos mokėjimą su palūkanomis, skaičiuojamomis nuo to momento, kai ieškovė pradėjo eiti pareigas.

      Rezoliucinė dalis

               1.

               Atmesti ieškinį kaip akivaizdžiai nepagrįstą.

               2.

               M. L Arsène padengia savo bylinėjimosi išlaidas ir iš jos priteisiamos Europos Komisijos patirtos bylinėjimosi išlaidos.

      (1)  OL C 421, 2014 11 24, p. 62.


title: Byla T-466/12: 2012 m. spalio 23 d. pareikštas ieškinys byloje RFA International prieš Komisiją

text:
               15.12.2012

               LT

               Europos Sąjungos oficialusis leidinys

               C 389/7

         2012 m. spalio 23 d. pareikštas ieškinys byloje RFA International prieš Komisiją

   (Byla T-466/12)
   2012/C 389/12
   Proceso kalba: anglų

      Šalys

      Ieškovė: RFA International, LP (Kalgaris, Kanada), atstovaujama advokato B. Evtimov

      Atsakovė: Europos Komisija

      Reikalavimai

   Ieškovė Bendrojo Teismo prašo:

               —

               iš dalies panaikinti 2012 m. rugpjūčio 10 d. Komisijos sprendimus C(2012) 5577 final, C(2012) 5585 final, C(2012) 5588 final, C(2012) 5595 final, C(2012) 5596 final, C(2012) 5598 final ir C(2012) 5611 final, kiek jais atsisakyta grąžinti antidempingo muitus, išskyrus sumas, prašymai dėl kurių buvo pripažinti nepriimtinais, nes jie pateikti pasibaigus įstatyme nustatytam terminui,

               —

               priteisti iš Komisijos bylinėjimosi išlaidas.

      Ieškinio pagrindai ir pagrindiniai argumentai

   Grįsdama ieškinį ieškovė remiasi dviem pagrindais.

               1.

               Pirmuoju ieškinio pagrindu teigiama, kad padaryta:

                           —

                           teisės klaida ir akivaizdi vertinimo klaida, kai Komisija nustatė, kad visiškas pardavimo, bendrųjų bei administracinių išlaidų ir pelno atskaitymas nuo bendrovės CHEMK Group eksporto kainos buvo pateisinamas, ir susijusioje išvadoje konstatavo, kad ekonominis vienetas nėra svarbus eksporto kainos apskaičiavimui (įskaitant eksporto kainos koregavimą) pagal Pagrindinio reglamento (1) 2 straipsnio 9 dalį. Tiek, kiek Komisija atmetė ieškovės argumentą, kad būta ekonominio vieneto, ieškovė tvirtina, kad toks atmetimas taip pat yra teisės klaida ir (arba) akivaizdi vertinimo klaida.

               2.

               Antruoju ieškinio pagrindu teigiama, kad padaryta:

                           —

                           akivaizdi vertinimo klaida, kai Komisija nustatė, kad būta aplinkybių pasikeitimo, kaip jis suprantamas pagal Pagrindinio reglamento 11 straipsnio 9 dalį, dėl kurio buvo taikyta skirtinga galutinio dempingo skirtumo apskaičiavimo metodika. Ieškovė taip pat teigia, kad dėl to buvo pažeista Pagrindinio reglamento 11 straipsnio 9 dalis, kai Komisija taikė naują metodiką, kuri skyrėsi nuo pradiniame tyrime taikytos metodikos.

      (1)  2009 m. lapkričio 30 d. Tarybos reglamentas (EB) Nr. 1225/2009 dėl apsaugos nuo importo dempingo kaina iš Europos bendrijos narėmis nesančių valstybių (OL L 343, p. 51).


title: Byla C-179/10: 2011 m. rugsėjo 28 d. Teisingumo Teismo šeštosios kolegijos pirmininko nutartis byloje Europos Komisija prieš Prancūzijos Respubliką

text:
               28.1.2012

               LT

               Europos Sąjungos oficialusis leidinys

               C 25/45

      2011 m. rugsėjo 28 d. Teisingumo Teismo šeštosios kolegijos pirmininko nutartis byloje Europos Komisija prieš Prancūzijos Respubliką

      (Byla C-179/10) (1)

      (2012/C 25/85)
      Proceso kalba: prancūzų
      Teisingumo Teismo šeštosios kolegijos pirmininkas nutartimi nurodė išbraukti bylą iš registro.

         (1)  OL C 161, 2010 6 19.


title: Byla C-34/04 2007 m. vasario 15 d. Teisingumo Teismo (trečioji kolegija) sprendimas Europos Bendrijų Komisija prieš Nyderlandų Karalystę (Valstybės įsipareigojimų neįvykdymas — Žvejybos leidimai — Reglamentas Nr. 3690/93 — Laivai Wiron III ir Wiron IV — Galutinis jų perkėlimas į Argentiną)

text:
               14.4.2007

               LT

               Europos Sąjungos oficialusis leidinys

               C 82/2

         2007 m. vasario 15 d. Teisingumo Teismo (trečioji kolegija) sprendimas Europos Bendrijų Komisija prieš Nyderlandų Karalystę

   (Byla C-34/04) (1)

   (Valstybės įsipareigojimų neįvykdymas - Žvejybos leidimai - Reglamentas Nr. 3690/93 - Laivai Wiron III ir Wiron IV - Galutinis jų perkėlimas į Argentiną)
   (2007/C 82/02)
   Proceso kalba: olandų
   Šalys

      Ieškovė: Europos Bendrijų Komisija, atstovaujama T. van Rijn ir C. Diderich

      Atsakovė: Nyderlandų Karalystė, atstovaujama H. G. Sevenster
   Dalykas
   Valstybės įsipareigojimų neįvykdymas — 1993 m. gruodžio 20 d. Tarybos reglamento (EB) Nr. 3690/93, numatančio Bendrijos sistemą, nustatančią taisykles dėl žvejybos leidimuose pateiktinų minimalių duomenų (OL L 341, p. 93) — Visam laikui į Argentiną perkeltų laivų Wiron III ir Wiron IV žvejybos leidimų nepaskelbimas negaliojančiais
   Rezoliucinė dalis

               1.

               Atmesti ieškinį.

               2.

               Priteisti iš Europos Bendrijų Komisijos bylinėjimosi išlaidas.

      (1)  OL C 71, 2004 3 20.


title: 2005 m. vasario 24 d. Teisingumo Teismo sprendimas (trečioji kolegija), Byloje C-318/02 Nyderlandų Karalystė prieš Europos Bendrijų Komisiją (EŽŪOGF — Sprendimas 2002/524/EB — Finansinės korekcijos, pritaikytos Olandijos išlaidoms kaip išimtinės paramos priemonės Nyderlandų kiaulienos mėsos rinkai — Reglamentas (EB) Nr. 413/97)

text:
               30.4.2005

               LT

               Europos Sąjungos oficialusis leidinys

               C 106/3

      TEISINGUMO TEISMO SPRENDIMAS

   (trečioji kolegija)
   2005 m. vasario 24 d.
   Byloje C-318/02 Nyderlandų Karalystė prieš Europos Bendrijų Komisiją
       (1)

   (EŽŪOGF - Sprendimas 2002/524/EB - Finansinės korekcijos, pritaikytos Olandijos išlaidoms kaip išimtinės paramos priemonės Nyderlandų kiaulienos mėsos rinkai - Reglamentas (EB) Nr. 413/97)
   (2005/C 106/05)
   Proceso kalba: olandų
   Byloje C-318/02 Nyderlandų Karalystė, atstovaujama H. G. Sevenster, S. Terstal ir N. A. J. Bel, prieš Europos Bendrijų Komisiją, atstovaujamą T. van Rijn, dėl 2002 m. rugsėjo 4 d. pareikšto ieškinio dėl panaikinimo pagal EB sutarties 230 straipsnį, Teisingumo Teismas (trečioji kolegija), kurį sudaro kolegijos pirmininkas A. Rosas ir teisėjai N. Colneric ir K. Schiemann (pranešėjas), generalinis advokatas A. Tizzano, sekretorė L. Hewlett (vyriausioji administratorė), 2005 m. vasario 24 d. priėmė sprendimą, kurio rezoliucinėje dalyje nurodyta:

               1)

               Atmesti ieškinį.

               2)

               Priteisti iš Nyderlandų Karalystės bylinėjimosi išlaidas.

      (1)  OL C 305, 2002 12 7.


title: Byla T-10/06  2006 m. sausio 11 d.  pareikštas ieškinys byloje PORTELA & Ca, S.A. prieš VRDT

text:
               11.3.2006

               LT

               Europos Sąjungos oficialusis leidinys

               C 60/47

         2006 m. sausio 11 d. pareikštas ieškinys byloje PORTELA & Ca, S.A. prieš VRDT
   (Byla T-10/06)
   (2006/C 60/89)
   Kalba, kuria surašytas ieškinys: portugalų
   Šalys
   Ieškovė: PORTELA & Ca, S.A. (S. Mamede do Coronado, Portugalija), atstovaujama advokato João M. Pimenta

      Atsakovė: Vidaus rinkos derinimo tarnyba (prekių ženklams ir pramoniniam dizainui)

      Kita procedūros Apeliacinėje taryboje šalis: Juan Torres Quadrado ir Josep Gilbert Sanz
   Ieškovės reikalavimai

               —

               panaikinti 2005 m. rugsėjo 14 d. VRDT pirmosios apeliacinės tarybos sprendimą byloje R 897/2004-1 ir leisti įregistruoti Bendrijos prekių ženklą Nr. 1 400 183 šioms prekėms:

                           —

                           5 klasė: farmacijos, veterinarijos ir higienos preparatams; dietiniams produktams medicinos reikmėms, dezinfekavimo preparatams, kenkėjų naikinimo preparatams;

                           —

                           42 klasė: medicinos paslaugoms, su farmacinėmis laboratorijomis susijusioms paslaugoms, moksliniams ir pramoniniams tyrimams, naujų preparatų tyrimams ir tobulinimui, medicinos tyrimams, laboratoriniams tyrimams.

               —

               priteisti iš VRDT bylinėjimosi išlaidas.

         Ieškinio pagrindai ir pagrindiniai argumentai

      Bendrijos prekių ženklo paraišką pateikęs asmuo: PORTELA & Ca, S.A.

      Prašomas įregistruoti Bendrijos prekių ženklas: vaizdinis prekių ženklas Bial (paraiška Nr. 1400183)

      Ženklo ar žymens, kuriuo remiamasi protesto procedūroje, savininkas: Juan Torres Quadrado ir Josep Gilbert Sanz

      Ženklas ar žymuo, kuriuo remiamasi protesto procedūroje: Ispanijos prekių ženklas Bial

      Protestų skyriaus sprendimas: iš dalies patenkinti protestą pateikusio asmens reikalavimus

      Apeliacinės tarybos sprendimas: visiškai patvirtinti Protestų skyriaus sprendimą

      Ieškinio pagrindai: VRDT pažeidė Reglamento Nr. 40/94 8 straipsnio 1 dalies b punktą, klaidingai aiškindama šią nuostatą, o ginčijamu sprendimu pažeidžiami esminiai procedūriniai reikalavimai (proteste prekių ženklas nebuvo nurodytas tinkama ir privaloma forma; atitinkama informacija, susijusi su prekių ženklu, kuriuo grindžiamas protestas, ieškovei nebuvo pateikta per teisės aktais nustatytą terminą; sprendimas dėl bylinėjimosi išlaidų yra neteisingas).


title: Byla T-394/14: 2014 m. birželio 4 d. pareikštas ieškinys byloje Turon & Ros/Komisija

text:
               28.7.2014

               LT

               Europos Sąjungos oficialusis leidinys

               C 245/29

         2014 m. birželio 4 d. pareikštas ieškinys byloje Turon & Ros/Komisija

   (Byla T-394/14)
   2014/C 245/40
   Proceso kalba: ispanų

      Šalys

      Ieškovė: Imobiliaria Turon & Ros, SL (Barselona, Ispanija), atstovaujama advokatų J. C. García Muñoz, J. I. Jiménez-Blanco Carrillo de Albornoz ir J. Corral García

      Atsakovė: Europos Komisija

      Reikalavimai

   Ieškovė Bendrojo Teismo prašo:

               —

               Panaikinti ginčijamą sprendimą.

               —

               Priteisti iš Komisijos visas su šiuo procesu susijusias bylinėjimosi išlaidas.

      Ieškinio pagrindai ir pagrindiniai argumentai

   Ieškinio pagrindai ir pagrindiniai argumentai yra tokie patys, kaip nurodytieji byloje T-392/14.


title: Byla C-454/13: 2015 m. gruodžio 17 d. Teisingumo Teismo (trečioji kolegija) sprendimas byloje (Tribunal de première instance francophone de Bruxelles (Belgija) prašymas priimti prejudicinį sprendimą) Proximus SA, buvusi Belgacom SA/Commune d'Etterbeek (Prašymas priimti prejudicinį sprendimą — Elektroninių ryšių tinklai ir paslaugos — Direktyva 2002/20/EB — 12 ir 13 straipsniai — Administraciniai mokesčiai — Rinkliava už teises įrengti įrenginius — Taikymo sritis — Savivaldybės teisės aktas — Judriojo telefono ryšio antenos)

text:
               22.2.2016

               LT

               Europos Sąjungos oficialusis leidinys

               C 68/2

         2015 m. gruodžio 17 d. Teisingumo Teismo (trečioji kolegija) sprendimas byloje (Tribunal de première instance francophone de Bruxelles (Belgija) prašymas priimti prejudicinį sprendimą) Proximus SA, buvusi Belgacom SA/Commune d'Etterbeek

   (Byla C-454/13) (1)

   ((Prašymas priimti prejudicinį sprendimą - Elektroninių ryšių tinklai ir paslaugos - Direktyva 2002/20/EB - 12 ir 13 straipsniai - Administraciniai mokesčiai - Rinkliava už teises įrengti įrenginius - Taikymo sritis - Savivaldybės teisės aktas - Judriojo telefono ryšio antenos))
   (2016/C 068/02)
   Proceso kalba: prancūzų

      Prašymą priimti prejudicinį sprendimą pateikęs teismas

      Tribunal de première instance francophone de Bruxelles

      Šalys pagrindinėje byloje

      Ieškovė: Proximus SA, buvusi Belgacom SA

      Atsakovė: Commune d'Etterbeek

      Rezoliucinė dalis

   2002 m. kovo 7 d. Europos Parlamento ir Tarybos direktyvos 2002/20/EB dėl elektroninių ryšių tinklų ir paslaugų leidimo (Leidimų direktyva) 12 ir 13 straipsniai aiškintini taip, kad pagal juos nedraudžiama nustatyti tokio mokesčio, kaip nagrinėjamas pagrindinėje byloje, kiekvienam fiziniam ar juridiniam asmeniui, kuris turi daiktinę teisę į judriojo telefono ryšio anteną arba teisę ją naudoti.

      (1)  OL C 313, 2013 10 26.


title: Byla T-143/17: 2017 m. kovo 6 d. pareikštas ieškinys byloje Ilunga Luyoyo/Taryba

text:
               24.4.2017

               LT

               Europos Sąjungos oficialusis leidinys

               C 129/32

         2017 m. kovo 6 d. pareikštas ieškinys byloje Ilunga Luyoyo/Taryba

   (Byla T-143/17)
   (2017/C 129/49)
   Proceso kalba: prancūzų

      Šalys

      Ieškovas: Ferdinand Ilunga Luyoyo (Kasa-Vubu, Kongo Demokratinė Respublika), atstovaujamas advokato O. Okito

      Atsakovė: Europos Sąjungos Taryba

      Reikalavimai

   Ieškovas Bendrojo Teismo prašo:

               —

               panaikinti Reglamentą (ES) 2016/2230, kuriuo įgyvendinamas 2016 m. gruodžio 12 d. Tarybos sprendimas (BUSP) 2016/2331, nustatantis tam tikras konkrečias ribojančias priemones asmenims, kurie savo veiksmais pažeidžia ginklų embargą Kongo Demokratinei Respublikai, ir iš dalies keičiantis Sprendimą 2010/788/BUSP, kiek jis susijęs su F. I. Luyoyo;

               —

               nurodyti, kad Taryba apmoka ne tik savo, bet ir ieškovo bei visų į bylą įstojusių šalių bylinėjimosi išlaidas.

      Ieškinio pagrindai ir pagrindiniai argumentai

   Grįsdamas ieškinį ieškovas remiasi dviem pagrindais, kurie iš esmės yra tokie patys arba panašūs į tuos, kuriais remtasi byloje T-139/17, Kibelisa/Taryba.